
Tehtävien asettelua 


Nuori unkarilainen fyysikko ja runoilija Lajos Maröti kertoo 
äskettäin julkaistussa artikkelissaan (The New Hungarian Ouar- 
terly, IV/1963) haastattelututkimuksesta, jossa hänen tarkoitukse- 
naan oli tutkia toisaalta kirjailijoiden, taiteilijoiden, esteetikkojen 
yms. lunnontieteiden tuntemusta, toisaalta näiden tieteiden edus- 
tajien taiteiden tuntemusta. 

Ensimmäiselle ryhmälle esitetyt kysymykset koskivat fysiikan, 
kemian, matematiikan, tähtitieteen, tieteiden historian, biologian 
keskeisimpiä ja yksinkertaisimpia tosiasioita, sellaisia jotka pitäisi 
jo kouluopetuksen perusteella tietää. Vastauksista oli yleensä noin 
puolet oikeita, mutta esimerkiksi sorvin rakenteen pystyi selvittä- 
mään ainoastaan 11 %, atomipommin periaatteen 10 % ja diesel- 
moottorin toiminnan 7 90/, haastatelluista. Sellaisista asioista kuin 
evoluutioteoriasta, suhteellisuusteoriasta ja kvanttiteoriasta ei kenel- 
läkään ollut täsmällistä käsitystä. 

Luonnontieteiden edustajia haastateltaessa ilmeni, että nämä 
eivät yleensä lainkaan olleet kiinnostuneita modernista taiteesta 
ja taiteen nykyisistä ongelmista vaan viihtyivät parhaiten klassi- 
koiden seurassa. 

Lajos Maröti toteaa tutkimuksensa tulosten johdosta: 

”Me olemme todistamassa merkillepantavaa kehitystapahtumaa, 
joka saattaa johtaa hätkähdyttäviin tuloksiin: kulttuurin arvojen- 
asteikon paloittumista, ihmisen kulttuuritietoisuuden pirstoutumista. 
Kykenemättä välttämään eriskummaista mutta silti olennaisen 
ilmaisevaa personifikaatiota haluaisin sanoa sitä kulttuurin jako- 
mielitaudiksi.” 

Taiteilijat, kirjailijat ja ns. humanististen alojen tutkijat, joita 
ennen muinoin pidettiin ihmisten kasvattajina ja opettajina, eivät 
enää tähän tehtävään kykene, koska he eivät tunne eivätkä 
ymmärrä sitä maailmaa, jossa me ihmiset elämme. He havaitsevat 
koko ajan ilmiöitä, joita he eivät täysin käsitä, ja kuten Maröti 
aivan oikein toteaa, tämä johtaa heidät neuvottomuuteen ja ahdis- 
tukseen. He alkavat suhtautua luonnontieteisiin ja niiden sovellu- 
tukseen, tekniikkaan, kuin johonkin yliluonnolliseen ilmiöön, jonka 
vain vihityt papit, näiden tieteiden harjoittajat tajuavat. He sano- 
vat, ettei heidän asiansa olekaan toimia ihmisten kaivattajina ja 
opettajina, vaan heillä on omat alansa joita kehittämään he halua- 

vat spesialisoitua samalla lailla kuin luonnontieteiden harjoittajat 
omiansa. 

Ihmisten kasvattajien ja opettajien paikka jää siis avoimeksi; 
tälle paikalle kiiruhtavat ne joilla siihen on halua ja riittävästi 
auktoriteettia. Tiedemiehet, joihin ihmiset katsovat ylöspäin ja 
joiden sanaan he luottavat, pyrkivät siihen asemaan, joka aikai- 
semmin kuului taiteilijoille, kirjailijoille, ajattelijoille. Mutta kuten 
monta kertaa on saatu havaita, ei se että tiedemies on jonkin 
erikoisalan etevä tutkija suinkaan tee hänestä pätevää yhteiskunnan 
arvostelijaa ja rakentajaa. Useissa tapauksissa hän lankeaa epä- 
tarkoituksenmukaisten ja vanhentuneiden yhteiskunnallisten ja sivis- 
tyksellisten pyrkimysten ajajaksi. 

Nykyisestä yhteiskunnasta ja kulttuurista puuttuu kasvattajia ja 
opettajia, teoreetikkoja joilla olisi kyllin laaja, tieteen tutkimus- 
tuloksiin pohjautuva kokonaisnäkemys kehityksestä ja sen suunnasta. 
Eikä tällaisen kokonaisnäkemyksen luominen yhden ihmisen voimin 
enää nykyisin ole mahdollistakaan; sen luomiseen tarvitaan kaikkien 
alojen edustajien hyvin suunniteltua ja ohjattua yhteistyötä. Yhteis- 
kunnan ja kulttuurin edistys pysähtyy ja kääntyy taantumukseksi, 
jos etujoukko hajaantuu yksilöiksi, joista kukin yrittää valaista vain 
omaa pimeyttään, ilman minkäänlaista yhteyttä enempää toisiin 
etenejiin kuin jäljessätuleviinkaan. 

Lajos Maröti osoittaa hänen ja eräiden muidenkin yhteiskunta- 
kriitikoiden havaitsemaan hajaantumisilmiöön yksinkertaisen ja 
luultavasti oikean syntipukin: opetuslaitoksen. Se ei ole pystynyt 
täyttämään tehtäväänsä: opettamaan kasvaville yhteiskunnan jäse- 
nille vuosituhansien saati sitten viimeisten vuosikymmenien aikana 
kerätyn tietämyksen alkeita niin, että ne olisivat jääneet oppilaiden 
pysyväksi omaisuudeksi ja maailmankatsomuksen rakennusainek- 
seksi. 

Jos Suomessa tehtäisiin samanlainen tutkimus kuin tämä jonka 
Maröti teki Unkarissa, eivät tulokset varmastikaan olisi sen ilah- 
duttavampia. Suomalainen ylioppilas on parin vuoden kuluttua 
ylioppilaaksitulostaan unohtanut lähestulkoon kaiken sen mitä hän 
koulussa oppi, lukuunottamatta tietenkään sitä alaa jota hän on 
ruvennut opiskelemaan. Medisiinari ei tiedä mitä tarkoittaa barokki 
tai mikä oli Pariisin kommuuni; kirjallisuuden opiskelijalla ei ole 
harmainta aavistustakaan kvanttiteoriasta tai genetiikasta; matema- 
tiikan opiskelija on täysin neuvoton jos häneltä kysytään miten 
Suomessa lait säädetään. 

Jokainen tietää itsestään, miten tehotonta kouluopetus on; ja 
miten se on omiaan kasvattamaan passiivisia ja innottomia, vallit- 
sevaan järjestykseen ja hallitsevaan ideologiaan tyytyviä, tietä- 
mättömiä kansalaisia. Ja yliopistoissa annettu ammattikasvatus ja 
tieteellinen koulutus täydentää pahan työn: koteloi ihmisen lopulli- 
sesti, sulkee ja eristää hänet omaan fakkiinsa, lokeroon. 

On itsestään selvää, ettei kouluissa ja yliopistoissa annettavan 
opetuksen perinpohjainen, yhteiskunnallista edistystä palveleva 
uudistaminen ole mahdollista ennen kuin syvällisiä muutoksia on 
tapahtunut vallitsevassa järjestyksessä, hallitseva ideologia kuollut 
ja antanut paikkansa uudelle ideologialle ja uudelle teorialle. 

Meidän aikamme tärkeitä prosesseja on ollut työväenliikkeen 
painostuksesta, työläisten joukkovoiman avulla aikaansaatu työväen 
elinehtojen huomattava paraneminen. Kun Kommunistinen mani- 
lesti vuonna 1848 ilmestyi, oli työviikko 75-tuntinen; nyt vaativat 
Suomen työläiset 40-tuntista työviikkoa, kehittyneimmän kapitalis- 
tisen maan, Yhdysvaltain työläiset 35-tuntista työviikkoa. Tämä 
merkitsee vapaa-ajan valtavaa lisääntymistä. Tänä päivänä työläiset 
eivät enää ole pelkkiä työläisiä, työn orjia, vaan ihmisiä joilla on 
myös omaa aikaa, ihmisiä joiden ei tarvitse käyttää kaikkea ener- 
giaansa hengissä pysymiseen, elannon hankkimiseen itselleen ja 
perheelleen. 


Työtätekevän väestön ”oman' ajan lisääntyminen on luonut ilmiön, 
jota on sanottu 'välikulttuuriksi' (7idcult, Dwight MacDonald) tai 
*massan kulttuuriksi? (cultura di massa, Enrico Fulchignoni). Tällä 
tarkoitetaan kaikkea lehdistön, radion, elokuvan, television, kirjan- 
kustantajien levittämää popularisoitua tiedettä ja taidetta ja muuta 
sellaista materiaalia, joka auttaa ihmisiä viettämään vapaa-aikansa 
ja jota tästä syystä sanotaan myös ajanvietteeksi”. Ajanvietteen, 
välikulttuurin, massan kulttuurin tuottaminen on niin huomattavaa 
taloudellista toimintaa, että on ruvettu puhumaan suorastaan 'ajan- 
vieteteollisuudesta”. Tässä teollisuuden haarassa vaikuttavat tieten- 
kin samat lait kuin muissakin, vastustamattomat taloudelliset lait; 
mutta samalla se on se teollisuuden haara, jota yhteiskunta pitää 
kenties parhaimpana itsesäilytyskeinonaan. 


Me elämme kapitalistisessa talousjärjestelmässä, jota perustelevan 
porvarillisen filosofian, maailmankatsomuksellisen ajattelun sääte- 
lemää ns. ajanvieteteollisuus on. Se selittää tuotantonsa laadun kyllä 
kaupallisista näkökohdista lähtien, mutta virheellisesti ja harhaan- 
johtavasti: että muka ainoastaan sellainen ja sellainen ajanviete 
menee kaupaksi; että tuottaja on yleisön tarpeiden tyydyttäjä, 
asiakkaittensa palvelija, joka ei voi loukata yleisön, asiakkaiden 
makua ja tottumuksia. Ikään kuin ajanvieteteollisuutta hallitsevat 
huijarit ja kyynikot eivät tietäisi, miten helposti tarpeita voidaan 
luoda ja maku ohjata toivottuun suuntaan yhteiskunnassa, jolla ei 
ole ohjelmaa ja joka ei tiedä kehityksensä suuntaa. 

Tarpeet luodaan sellaisiksi ja yleisön, asiakkaiden, ostajien maku 
ohjataan niin, ettei yhteiskunnassa tapahtuisi muutoksia jotka vaa- 
rantaisivat kapitalistisen talousjärjestelmän säilymisen; jotka kaiva- 
vat perustaa porvarillisen filosofian alta; jotka sumentavat ajan- 


vieteteollisuuden omistajien tulevaisuuden näköalat. 


Yhteiskunnan ja kulttuurin on rakennuttava kokonaisuudeksi, 
organismiksi joka ikään kuin hengittää yhteen suuntaan; jossa eri 
tendenssit, eri pyrkimykset ovat samansuuntaisia. 

Ilman kokonaisnäkemystä, ilman hyvin suunniteltua ja ohjattua 
yhteistyötä ei yhteiskunnasta ja kulttuurista voi tällaista organismia 
tulla. 

Sotasokeiden Keskusliiton sihteeri Kaarlo Virkki kirjoittaa (Sokei- 
den joulu 1963): 

”Me kannamme murhetta Aasian, Afrikan ja Etelä-Amerikan 
kansoista, koska näiltä puuttuu lukemisen mahdollisuus ja taitokin. 
Mutta me unohdamme helposti oman kansamme sen osan — sokeat 
— jonka lukukysymys muodostaa lähes yhtä vaikean pulman kuin 
ns. kehitysmaiden vastaava ongelma.” 

Tietenkin on tehtävä kaikki mahdollinen jotta sokeat saisivat 
käyttöönsä sekä magnetofoninauhalle tai äänilevylle luettuja kirjoja 
että Braillen systeemiin tehtyjä kohokirjaimin painettuja kirjoja; 
mutta silti on väärin ja harkitsematonta yrittää kieltää ns. kehitys- 
maiden vuoksi kannetun 'murheen' oikeutus ja moraalinen arvo 
osoittamalla oman maan murheenaiheita. Niin rikkaassa maassa 
kuin Suomessa on opittava ajattelemaan kansainvälisesti, opittava 
ymmärtämään että kansallinen itsesuojelu ja isänmaallisuus nykyisin 
on jotakin muuta kuin sulkeutumista omien rajojen sisälle ja keräy- 
tymistä omien ongelmien ääreen. Maailmassa on 10 miljoonaa 
sokeaa; monia kymmeniä kertoja enemmän on maailmassa analfe- 
beetteja, lukutaidottomia, jotka rikkaiden ja rahan valtikkaa pitele- 
vien kansojen, länsimaisen sivistyksen kantajien — myös Suomen 
— harjoittama taloudellinen ja muu riisto on jättänyt kulttuurin 
saavutuksista osattomiksi; nämä sadat miljoonat ovat heränneet 
vaatimaan osaansa. Sitä niiltä on turha koettaa kieltää millään 
tekosyyllä. Parempi on antaa ennen kuin otetaan. 

Nykyisen maailman ymmärtäminen ei ole mahdollista ellei sitä 
nähdä kokonaisuutena, jossa jokainen tapahtuma vaikuttaa jokai- 
seen tapahtumaan; jossa mikään maa ei ole autonominen, oma- 


lakisensa. 
» 


Sodan jälkeen oli politiikan suunnan Suomessa muututtava, uusien 
miesten noustava maan johtoon. Tämä vallan siirtyminen ei kuiten- 
kaan ulottunut joka paikkaan eikä politiikan kaikille alueille. Var- 
sinkin sillä elämän ja yhteiskunnan saralla jota konservatiivinen 
ajattelu väittää epäpoliittiseksi, nimittäin kulttuuripolitiikassa, säi- 
lyttivät vanhat miehet yleensä asemansa. 

Sodan ja sotaan johtaneen taantumuskauden aikana oli kulttuuri- 
elämä maassamme päässyt pahasti rappeutumaan, ja olojen sitten 
hieman vapautuessa rynnisti sodanjälkeinen uusi sukupolvi kaikin 
voimin ja kaikin innoin luovaan kulttuurityöhön. Se teki taidetta, 


6 


—— + — 


repi vanhaa ja rakensi uutta, keskusteli ja väitteli. Se arvosteli 
vanhempaa sukupolvea äreästi mutta jätti suosiolla kulttuurin 
hallinnon edelleen sen käsiin; johtopaikkojen tavoitteleminen tuntui 
halvalta, arvottomalta, silloin kun merkitseväksi koettua luovaa 
työtä oli niin paljon tehtävänä. 

Se uudistuminen, joka suomalaisessa ulko- ja sisäpolitiikassa 
sodan jälkeen alkoi, pysähtyi puolitiehen ja edistys kääntyi taantu- 
mukseksi. Viime syksynä oli päästy niin pitkälle, että maassa oli 
puhtaasti porvarillinen hallitus, joka joulun alla korvattiin konserva- 
tiivisella virkamieshallituksella. Tämä kehitys on osoittanut, ettei 
poliittinen uudistuminen ja edistys voi jatkua ellei se leviä politiikan 
kaikille alueille, elleivät sitä tue radikaalit muutokset myös yhteis- 
kunnan taloudellisessa rakenteessa ja kulttuurin koko järjestelmässä. 
Konservatiivien väite, jonka mukaan on olemassa aloja joita poli- 
tiikka ei kosketa, aloja jotka ”puhtaudessaan' ja 'objektiivisuudes- 
saan” ovat suorastaan politiikan vastakohta, ilmenee kerta kerralta 
vääräksi ja petolliseksi. 

Helsingin yliopiston sosiologian professori Erik Allardt lopettaa 
erään viimesyksyisen artikkelinsa (Nya Argus, 9/1963) juuri tähän 
konservatiivien väitteeseen kun hän kirjoittaa: 

”Hyvin toimivan demokraattisen yhteiskunnan edellytyksiin kuu- 
luu kansalaisten poliittinen valveutuneisuus. Mutta samaan aikaan 
on tärkeää pitää silmällä myös niitä tavoitteita, arvoja ja ihanteita, 
jotka leimaavat muita instituutioita ja elämänaloja. Jos me annam- 
me niiden politisoitua, on massayhteiskunta tosiasia.” 

Sellaiset ihmiset, jotka sanovat itseään ”epäpoliittisiksi', näkevät 
politiikassa jonkinlaisen sienen, joka pyrkii leviämään ja levittä- 
mään myrkkyään yhä uusiin ja uusiin ihmiselämän turmeltumatto- 
miin kohtiin. Nämä ihmiset eivät näe eivätkä haluakaan nähdä, että 
kaikki ne tavoitteet, arvot ja ihanteet, jotka tällä hetkellä erilaisia 
instituutioita ja elämänaloja leimaavat, ovat tämänhetkistä yhteis- 
kuntaa vallitsevan filosofian läpimädättämiä; ne ovat tämänhetkistä 
yhteiskuntaa säilyttäviä tavoitteita, arvoja ja ihanteita. 'Epäpoliitti- 
set? ihmiset pitävät yhteiskunnan säilyttämiseen tähtäävää toimintaa 
epäpoliittisena; yhteiskunnan rakentamiseen tähtäävää toimintaa he 
sanovat poliittiseksi toiminnaksi. 

Se ?politisoituminen?, josta Allardt puhuu, ei ole muuta kuin sitä 
että yhteiskunnan läpikotainen poliittinen luonne oivalletaan ja 
osoitetaan. Tämä käy tarpeelliseksi silloin kun yhteiskunnan säilyt- 
tämisen ja paikallaan pysyttämisen politiikkaa, konservatiivinen 
politiikka, tämä *epäpolitiikka? on saattanut yhteiskunnan toimi- 
mattomaan ja mahoon tilaan. Silloin on saavuttu vaiheeseen, jossa 
yhteiskunnan säilyttämisestä on siirryttävä yhteiskunnan rakentami- 
seen. Uuden rakentaminen näille tonteille, jotka jo moneen kertaan 
on rakennettu, alkaa purkamisella. 

Vanhan purkaminen voidaan tehdä suunnitelmattomasti, hävittä- 
mällä, räjäyttämällä. Tai se voidaan tehdä harkiten, niin että kaikki 
arvokas ja uuden rakentamiseen käyttökelpoinen otetaan talteen. 

Toisissa tapauksissa edellinen, toisissa jälkimmäinen menetelmä on 
tarkoituksenmukaisempi ja taloudellisempi; kyllin nopea edistys, 
perinpohjainen muutos, vallankumous tarvitsee kumpaakin. Yhteis- 
kuntaa rakentavien vallankumouksellisten voimien on edettävä 
leveänä rintamana. Jokainen tehtävä vaatii oman ratkaisunsa ja 
suorituksensa. Tärkeää on ettei minkään tehtävän kohdalla menetetä 
yhteyttä kokonaistehtävään, kokonaisratkaisuun, kokonaissuorituk- 
seen; tärkeää on yhteys. 

Mitä me tarkoitamme sanoessamme että kaikki on politiikkaa? 
Mitä meidän mielestämme on politiikka? 

Me emme suinkaan tarkoita sitä, että jokaisella tieteellisellä 
teorialla, jokaisella tieteen väittämällä, jokaisella taideteoksella 
olisi poliittinen sisältönsä, joka voitaisiin osoittaa ja tarkasti sanoa. 
Me emme kuvittele, ettei kokonaan erilaisten järjestelmien, koko- 
naan erilaisten rakennusten tekemiseen voisi käyttää samoja ele- 
menttejä. Politiikka on kiistaa; kiistaa siitä kuinka nuo elementit 
on järjestettävä rakennukseksi ja järjestelmäksi. Kun katsomme 
asiaa tältä kannalta, on jokainen tieteellinen teoria, jokainen tieteen 
väittämä, jokainen taideteos nimenomaan poliittinen elementti. 
Rakennustyössä se joko hylätään tai otetaan käyttöön. 

”Totuuden tiellä on monta estettä, ja politiikka on niistä pahim- 
pia”, sanoo professori Urpo Harva miettiessään suomalaisen sosia- 
lismin olemusta (Luotain, 4/1963). 

Järkevän politiikan ja yhteiskunnan valistuneen rakentamisen 
tiellä on monta estettä, ja tyhmyys on niistä pahimpia. 

*% 


Tässä kirjoituksessa on monta kertaa korostettu yhteyden ja 
yhteistyön merkitystä. Myöskään hyvää lehteä, yhteiskuntaa raken- 
tavaa lehteä, vallankumouksellista lehteä ei synny ilman yhteyttä 
ja yhteistyötä. 

Me etsimme yhteyttä ja kutsumme yhteistyöhön, rakentamaan 
yhteiskuntaa, tekemään vallankumousta. 


Allen Ginsberg: 


kaikki Omistavat! Omistavat! Omistavat! ovat 
hulluina vieraasta omaisuudesta ja omasta turmel- 
tuvasta itseydestään! 

ja heidän pitkät pääkirjoituksensa katsovat puusta 
kun etusivulta ryömii muurahaisten syömä kirkuva 
neekeri 


Kuolema Van Goghin korvalle 


7:-9:40 Suomentajat Pentti Saarikoski, Anselm Hollo, 
Matti Rossi 


Lawrence Durrell: 


Me emme ole mitään ellemme pysty jalostamaan 
ajallisen kuoleman kuonaa; ellemme voi esittää 
laskua pankkiin ja saada maksua päivittäisestä 
kuolemasta hyvinä, kirkkaina kultapuntina — niitä 
ovat mielikuvat, lämpö, vesi, kuvapatsaat puis- 
toissa, lumi kukkuloilla. 


Musta kirja 


9:50/13:— Suomentanut Viljo Laitinen 


Dylan Thomas: 


Kun aikojen kuluttua näytin tämän tarinan Far- 
rille, hän sanoi: — Se on aivan päin mäntyä. Olet 
sotkenut järjestään joka tyypin. Sc nenäliinapäi- 
nen kaveri tanssi ”Jerseyssä”. Ja Fred Jones lau- 
loi ”Kalavahdissa”. 

No, yksi lysti. Tule illalla ”Nelsoniin” ottamaan 
yhdet. Siellä on eräs tyttö, joka näyttää mihin 
kohtaan muuan merimies puri häntä. Ja muuan 
poliisi, joka tunsi Jack Johnsonin. 

— Joku kaunis kerta panen ne kaikki johonkin 
romaaniini, minä sanoin. 


Taiteilijan omakuva penikkavuosilta 
8:-/kk. 11:- Suomentanut Veli Sandell 


2? 


”Yhteiskuntaa säilyttävät ... 


Jaettaessa kansaamme kahteen osaan käytetään useita eri ilmai- 
suja. Sellaisia ovat esim. ”isänmaallinen ja epäisänmaallinen?, *demo- 
kraattinen ja epädemokraattinen”, ”kokoava ja hajottava”, ”yhteis- 
kuntaa säilyttävä ja yhteiskuntaa repivä' jne. Tämän terminologian 
käyttö on tullut niin jokapäiväiseksi, että sanojen lausujat tuskin 
tarkemmin miettivät niiden sisältöä. Yksi sääntö on niiden käytössä 
yhteinen, rinnastuksen negatiivisella sanalla tarkoitetaan SKDL:a, 
positiivisella niitä muita. 


Antakaamme ajatustemme hieman leikkiä. Olettakaamme, että 
jostakin maapallon kehitysalueelta Suomeen on tullut olojamme tut- 
kimaan maansa nk. kansalliseen porvaristoon kuuluva tarkkailija. 
Hän ja hänen toverinsa haluavat muodostaa maastaan parhaan 
mahdollisen ns. porvarillisen demokratian. Siksi he kiertävät kaik- 
kialla kopioimassa hyväksi osoittautunutta oppiakseen välttämään 
muiden tekemiä virheitä. Mitä tällainen kriitillinen tarkkailija näki? 

Miehemme joutui varsin pian havaitsemaan sen jyrkän rajan, jolla 
Suomen kansa jaetaan kahtia. Aivan aluksi hän havaitsi maassamme 
liikkuessaan, että ulkonaiseen kuvaan meillä kuului selvä amerikka- 
laistuminen. Elokuvateattereiden nimet olivat Rex, Metropol, Ad- 
lon, Bristol jne. Sydän-Suomen kirkonkylässä loisti iltaisin neonvalo- 
mainos, Bar. Suomessa valmistetut miesten paidat olivat nimeltään 
Sir William, Mastertown jne. Suomalaisilla savukkeilla oli samaan 
tyyliin kuuluvia nimiä, Boston, Lilje, North State... Suomalaiset 
virvoitusjuomat määriteltiin nimityksin still drink, soda water ja 
jäätelöt soft ice, fruit ice jne. 

Tätä amerikkalaisuuden apinoimista vastusti tarmokkaimmin ja 
väsymättömimmin SKDL eli ?kansallispukuiset?, kuten tarkkailijam- 
me heidät omassa kielenkäytössään risti. Hän tuli nimittäin havait- 
semaan, että tämä oli ainoa ryhmä, jolla Suomessa oli suurilinjainen, 
edistyksellinen ja kansallinen kulttuuriohjelma. ”Kansallispukuisiksi' 
hän nimitti tämän ryhmän siksi, että sen tilaisuuksissa eniten saattoi 
todeta vaalittavan kansallista kulttuuria. Tämän ryhmän hän sai 
pian tietää vieneen maan siniristilipun suurempien joukkojen ihailta- 
vaksi kuin mitkään muut järjestöt ovat milloinkaan pystyneet. 

Miehemme tuli kuitenkin miettiväiseksi saatuaan kuulla amerik- 
kalaisuuden matkijoiden ja purukumiajattelun läpitunkemien suoma- 
laisten olevan isänmaallisia, ”kansallispukuisten? epäisänmaallisia! 

Kansallispukuiset? arvostelivat varsin voimakkaasti sitä, että Suo- 
messa ei ollut taloudellista demokratiaa. Tämä toi mukanaan hyvin 

monia ikäviä piirteitä. Niinpä ei voi olla oikein, sanoivat 'kansallis- 
pukuiset”, että koulunkäynti on riippuvainen rahasta tai että yhdellä 
ainoalla miehellä on yksityisomistuksessaan Suomen suurin sanoma- 
lehti sekä lisäksi paljon muita julkaisuja. ”Kansallispukuiset' väittivät 
olevan epäoikeudenmukaista sen, että omaisuus sellaisenaan takasi 
yksityiselle ihmiselle vaikutusvaltaa, sitä enemmän, mitä enemmän 
hänellä omaisuutta oli. Miehemme sai lisää miettimistä, kun hän 
kuuli suurempaa tasa-arvoisuutta vaativia 'kansallispukuisia' nimi- 
tettävän epädemokraattisiksi. 


Tarkkailijamme syventyi tutkimaan myös Suomen perustuslakeja 
sekä niihin liittyviä kunnallisen itsehallinnon lakeja. Suomen ensim- 
mäisen presidentin K. J. Stählbergin kirjoituksiin ja puheisiin hän 
myös syventyi perusteellisesti. Näistä hänelle syntyi mielikuva nk. 
pohjoismaisesta demokratiasta, jossa kansalaisten poliittiset oikeudet 
olivat varsin laajat. Ennen pitkää hänen huomionsa kuitenkin 
kiintyi natinaan, joka kuului yhteiskuntaa käyttävästä koneistosta. 

Kunnalliselämän alalla hän havaitsi pyrkimyksiä, joiden tarkoi- 
tuksena on kansan valitsemalle valtuustolle kuuluvien oikeuksien 
siirtäminen virkamiehille. Valtiollisessa elämässä ilmeni samanlaista. 
Maan hallitus antoi palttua kansanedustuslaitoksen päätöksille. 
Eduskunnan määräysvallan ulkopuolelle yritettiin siirtää suuria 
rahastoja. Hän totesi avoimesti ivattavan kansanedustuslaitosta, 
sitä nimitettiin ”kettufarmiksi' ja muilla samanlaisilla nimityksillä. 
Hän totesi korkeimman virkamiehistön vetäneen itselleen vaikutus- 
valtaa enemmän kuin perustuslakien henki edellytti. Valtioneuvos- 
tossa hän havaitsi sellaisia ministereitä, joiden toiminta oli täysin 
esittelijän armoilla. Hän näki paljon sellaista, jota hänen käsityk- 
sensä mukaan perustuslakien isä, K. J. Stählberg ei olisi hyväksynyt. 
Hän löysi eduskunnalle jätettyjen aloitteiden joukosta lakialoitteen 
n:o 7/1962, jossa ehdotetaan enemmistövaalien ottamista käytän- 
töön 200 vaalipiirissä. Tällä aloitteella tarkkailijamme totesi pyrit- 
tävän siihen, että ”'kansallispukuiset? pudotettaisiin eduskunnasta 
jokseenkin kokonaan pois. 


Näiden vakavien ja Suomen yhteiskuntajärjestelmää nakertavien 
ilmiöiden yhteydessä tarkkailijamme joutui jälleen toteamaan 'kan- 
sallispukuisten? olevan etulinjassa kaikilla niillä rintamanlohkoilla, 
joilla käytiin taistelua Suomen perustuslakien julistamien demo- 
kraattisten oikeuksien puolesta. — Jälleen hänellä oli aihetta joutua 
ihmetyksen valtaan. Niistä, jotka aktiivisesti työskentelivät pohjois- 
maisen kansanvallan nakertamiseksi Suomessa tai täydellisellä 
passiivisuudellaan auttoivat tällaista kehitystä, käytettiin nimitystä 
"yhteiskuntaa säilyttävät voimat'. ”Kansallispukuisia”, jotka kävivät 
ankaraa kamppailua eivätkä suostuneet vapaaehtoisesti väistymään 
tuumaakaan kansan perustuslaillisia oikeuksia puolustaessaan, nimi- 
tettiin "yhteiskuntaa repiviksi voimiksi'. 

Miehemme kehitysalueen maasta oli täysin ymmällä. 

Nicolas Guillen 


Guillen on jo ikämies, syntynyt 1902 Camagieyssa, Kuubassa. 
Hän on ehtinyt eläessään mm. lukea lakia Havannan yliopistossa, 
perustaa kuubalaisen kansanrunouden arkiston, osallistua Espanjan 
sisällissotaan, joutua maanpakoon diktaattori Batistan aikana sekä 
palata vallankumouksen jälkeen v. 1959 takaisin Kuubaan. Ennen 
kaikkea hän on kuitenkin suuri runoilija, koko Kuuban kansan 
ikioma ääni. 

Mulatti kun on, Guillen harrastui aluksi eräänlaisen afrokuuba- 
laisen lyyrisen suunnan kehittämiseen ja kokoelmallaan S0g0ro 
cosongo (1931) hän kohosi Amerikan ns. mustan runouden ehkä 
merkittävimmäksi runoilijaksi. Ainakin Kuubassa hän on siitä läh- 
tien ollut tien näyttäjä vailla kilpailijaa. Vuonna 1934 hän julkaisi 
kokoelman West Imdies Ltd, joka merkitsi käännettä hänen tuotan- 
nossaan: hänestä tuli poliittinen runoilija, jonka peitsen kärki oli 
suunnattu tiukasti USA:n Länsi-Intiassa harjoittamaa riistopolitiik- 
kaa vastaan. Äärivasemmistolaisena hän on pysynyt näihin asti ja 
on tällä hetkellä esim. Kuuban kommunistisen puolueen keskus- 
komitean jäsen. 

Runoilijana Guillen on hyvin persoonallinen, värikäs ja musikaa- 
linen ilmiö. Hänen runoissaan on usein vankka sija huumorilla ja 
joitakin onton retorisia ylistysrunoja lukuunottamatta hänen poliitti- 
nenkin tuotantonsa on pirteää luettavaa. Oheiset runot ovat kokoel- 
masta La paloma de vuelo popular vuodelta 1958 ja siis syntyneet, 
ainakin useimmat, maanpaon aikana. 

Teokset: Motivos de son (1930); Songoro cosongo (1931); West 
Indies Ltd (1934); Sones para turistas y cantos para soldatos (1937); 
Espana, poema en cuatro angustias y una esperanza (1937); EI son 
entero (1947); Elegia a Jacgnes Roumain en el cielo de Haiti 
(1948); Elegia a Jesiis Menöndez (1951); La paloma de vuelo 
popular (1958). 


Pentti Saaritsa 


Pitkä vihreä lisko 


Läpi Antillien meren 

(jota myös Karibiaksi kutsutaan) 
kovien laineitten hakkaamana 
pehmeää vaahtoa kupeillaan, 
ahdistavassa auringossa 
tunkevassa tuulessa 

laulaen itkusuin 

Kuuba ui karttaa pitkin: 

pitkä vihreä lisko 

jonka silmät on kiveä ja vettä. 


Korkea sokerikruunu 

jota ruokopiikit kattaa; 

ei vapaaksi kruunattuna 

vaan orjankruunu päässä, 
kuningattaren viitassa päällepäin 
mutta vasallinnuttu alla, 
surullisena kuin suru itse 
Kuuba ui karttaa pitkin: 

pitkä vihreä lisko 

jonka silmät on kiveä ja vettä. 


Sinä joka lujana vartioit 
likellä meren äärtä, 

katso, meren vartija 

kun pistimien kärjistä 

ja aaltojen jyminästä 

ja parkuvista liekeistä 

ja virkeästä liskosta 

puhkeaa kynnet kartalle: 

pitkä vihreä lisko 

jonka silmät on kiveä ja vettä. 

Maanpaossa 


Seine 

virtaa varovasti; 

sivistynyt imuneste 

joka tervehtii ääneti 

ja ottaa hatun päästä. 
Isänmaa muistissani 

ja minä Pariisiin naulattuna 
kuin veltto lepakko. 
Tahdon lentokoneen 

joka neljällä moottorillaan 
ja välilaskutta 

heittää minut sinne! 


Pilvi kulkee ohi 

hitaasti himmeällä taivaalla 

ja sen rinnassa kiiluu veri. 

Se käy mustaksi. Sitä viiltää 
neljä veristä puukkoa. 

Se on tulossa Karibian mereltä, 
kannibaalien, rosvojen mereltä, 
jäykältä ja sokealta mereltä 
jonka uni on murhattu. 
Takaisin tuossa pilvessä 

sen neljän veitsen kanssa 

ja sen mustissa vaatteissa! 


Iltapäivämessu 


Mikä elämä jota me elämme 
näinä kuoleman vuosina! 
Mikä elämä jota me kuolemme! 


| 


Poliisin silmä valvoo 
auki yötä päivää. 


Tappajan miekka lentää 


kukasta kukkaan. 


Juoksuradan päällä 
kääpiö tanssii narulla. 


Veri leijuu ja leijuu 
pölynä tuulessa 

niinkuin värikäs multa. 
Tuuli, mitaton valitus 
jäisen tasangon yllä. 

Sitten kenties ei mitään, 
yksi kenties, tai sata. 
Korkea yö on ja suljettu. 
Vaan tuuli tuoksuu sateelle. 


Maaseudulla 


Näin pienen valkean karitsan 
karitsaparven pienimmän 
vuotavan äänettä kuiviin 
isolla punaisella pölkyllä. 


Lähellä, kylmässä illassa 
paloi tuli. 


Ryyppäsivät ja tanssivat 
kovauniset miehet. 
Murhattuna ja yksin 
karitsaparven pienin, 
pieni valkea karitsa 
nahkaisen pelkonsa sisällä 
ja pyöreä jäykkä kauhu 
sokeitten silmien terissä. 

Kaupunkeja 


Kingston 


Nälkäisen auringon alla 
(God save the king) 
valkeassa takissa musta 
laulaa laulua. 

(God save the king) 
Laulua. 

Ainako vaan? 

Aina sama laulu? 

Oh yes! 

Voi eil 

Oh yes! 

Voi ei! 


New York 


Entäpä ilta, puoliavoin 
kuin puhdas tyttö? 
Entä sydän sitten? 
Näittekö kyynelen? 


Panama 


— How are you Panama? 

- Im well, 

(Jimmyn kabaree, Joen baari) 
— Niinkö? 

-— Yes. 


— Veli panamalainen: 

Näetkö koskaan unissasi Hostosin tai Martin? 
— Näen. 

— Yes? 

— Niin. 


Madrid 


Rikkipölyn alla 
kuollut sotilas, 
kuollut poika, vanha jo, 
rinnasta kasvaa puu. 
— Ymmärsitkö? 
— Ymmärrän. 


Säo Paulo 


Loikit sillalta sillalle 

ja unelmoit joen kanssa 
niinkuin vanhapiika 

joka turhaan toivoo poikaa. 
Sinä, täynnä kuivia siltoja 
väkijoukkojen yllä. 


Kääntänyt Pentti Saaritsa 


TIT 


Kari Rydman 


Kevyen musiikin ylistys 


Hyvä iskelmä on parempi kuin huono sinfonia 


Äsken vieraili Helsingissä kuuluisa vanhaan musiikkiin erikois- 
tunut laulu- ja soitinryhmä, joka konserteissaan esitti suurenmoisesti 
svengaten tanssimusiikkia ja laulelmia aina 1200-luvulta saakka. 
Konsertit olivat loistavat, sanalla sanoen Helsingin taid e syksyn 
huipputapaus. Kukaan ei nähnyt mitään erikoista siinä, että kon- 
serttimusiikkiin erikoistuneet arvostelijat kirjoittivat näistä konser- 
teista taidepalstoillaan, vaikka kysymyksessä oli musiikki, jonka 
nykyistä muotoa samat arvostelijat tuskin pitäisivät taiteena, eivätkä 
sitä ainakaan arvostelisi. 

On hyvin tavallista, että kirkkokonserttien yhteydessä meilläkin 
esitetään orkesterinumeroina Bachin ja muiden barokkisäveltäjien 
tanssisarjoja, ja tuskin kukaan näkee tässä menettelyssä mitään 
kummallista. Täydellinen skandaali sitä vastoin tapahtuisi, jos 
nykyistä tanssimusiikkia tai edes yleensä kevyttä musiikkia soitet- 
taisiin kitkkojemme pyhässä hiljaisuudessa. 

Näyttää ilmeiseltä, että tähän nurinkuriseen suhtautumiseen ei 
vaikuta menneiden aikojen tanssimusiikin tasollinen paremmuus, 
sillä on vaikea löytää mitään perusteltua syytä väittää nykyistä 
tanssimusiikkia teknillisesti ja taidollisesti heikommaksi kuin aikai- 
semmin; pikemminkin voisi jopa väittää päin vastaista. 

Menneitten vuosisatojen tanssimusiikkia ei nykyään yleensä pys- 
tytä tanssimaan. Ainakaan nuoriso tuskin tuntee sitä kohtaan eri- 
tyistä tanssillista kiinnostusta. Vanhan tanssimusiikin paikka ei 
toisin sanoen ole nykyiset tanssisalit. Samoin ovat vanhan ajan 
iskelmät suurelta osaltaan menettäneet sen kaltaista viihdyttävää 
vaikutusta, joka vielä sisältyy Metsäkukkiin, Suuriin seteleihin tai 
Suudelmin suljettuihin kirjeisiin. Menneitten aikojen tanssi- ja iskel- 
mämusiikki on toisin sanoen puhdistunut” ja 'abstrahoitunut' sellai- 
sista aktuelleista piirteistä, joita nykyään pidetään taiteen? kannalta 
vähemmän suotavina. Patina ilmeisesti joko tuo mukanaan *taiteelli- 
suutta” tai hävittää epäsuotavan ajankohtaisuuden. Samalla patina 
vähentää musiikkikappaleista niiden alkuperäistä 'keveyttä'. 

Pompadour ja Mata Hari eivät herätä samanlaista indignatiota 
kuin Tabe Slioor tai Christine Keeler, sillä he ovat jo vaarattomia, 

heidän moraalinsa on patinoitunut ja heidän elämänsä historisoitu- 
nut oppikirjatasolle asti. 

Mozart ja Haydn kirjoittivat sinfoniansa ihmisten iloksi ja huviksi. 
Heidän oli yleensä keksittävä yleisön riemuksi jotakin uutta tai 
hämmästyttävää jokaiseen uuteen kappaleeseensa. Klassillinen sinfo- 
nia oli sanan missä tahansa mielessä viihdemusiikkia. Sittemmin 
sinfoniasta tuli ylevien aatteitten kirkastettu temmellyskenttä, sävel- 
täjän luomistyön ylhä ylänkö. Saman kohtalon kokivat saman tien 
Mozart ja Haydn, joista tuli vakavia säveltäjiä uusien sukupolvien 
silmissä. Ei ole mitenkään käsittämätöntä, että menuetti katosi 
sinfoniasta samaan aikaan kuin tanssisaleista. 

Mistä on peräisin tämä raskauden yletön ihannointi? Mikä on 
syynä siihen, että juuri hedelmättömimmät taiteilijoista ja kriitikoista 
pitävät ääntä ”liian helpoista? ratkaisuista ja arvostavat hiellä ja 
ponnistaen tehtyä hien jä ponnistuksen vuoksi? Miksi yritetään 
todistella Mozartin helpot” ratkaisut vain näennäisesti helpoiksi? 
Miksi Johann Strauss, Lehär ja Offenbach, jazzista puhumattakaan 
(joka on jo taas vaikeampaa), ovat saaneet vain puolittaiset taiteen 
kansalaisoikeudet? Miksi meillä ei vieläkään pidetä säveltäjää kyp- 
sänä, ellei hän ole säveltänyt muutamaa suurta 
simnkoniaar 

Luulen, että lopultakin on kysymys dilettanteille tyypillisestä 
ajatuksellisesta sekaannuksesta. Taidetta arvostellaan dilettanttis- 
fantastisten porvarien keksimillä ulkotaiteellisilla kriteereillä. Taide 
on valjastettu yhteiskuntaa säilyttämään, ja siltä vaaditaan sen 
mukaista diskreettisyyttä. 

Minun on nyt tässä vaiheessa sanottava, että tarkoitukseni ei 
millään muotoa ole väittää keveyttä sinänsä arvokkaammaksi kuin 
"raskautta”, sillä kvaliteetin ja yleisön suosion välillä ei ole minkään- 
laista epäsuoraakaan suhdetta. Tämä pätee nimen omaan tapauk- 
sissa, joissa yleisön suosio on vähäistä; ajatelkaamme Kunst der 
Fugea, Beethovenin viimeisiä kvartettoja tai Wolfin lauluja. Toi- 
saalta jatkuva ja suuri yleisön suosio yleensä ainakin jollakin tapaa 
merkitsee jonkinlaista korkeaa tasoa. 

Sävellys on hyvä silloin kun se täyttää tarkoituksensa. Beet- 
hovenin 9. sinfonian finaali on varsin epäonnistunut klassillisena 
sinfonianosana, mutta oikein esitettynä ainutlaatuinen massasugges- 
tion väline. Suuret setelit on loistelias esimerkki huippuunsa trim- 
matusta ja tutkitusta, mutta samalla spontaanista kansanmusiikki- 
pohjaisesta viihdemusiikista. 

Ajatus, että iskelmämusiikki olisi kansanmusiikin nykyaikainen 
vastine, on minusta ilmeisen pätevä, vaikka, niin kuin muistelen, 
ajatus lienee Matti Kuusen ensimmäisenä esittämä. On täysin 
mahdollista, että tulevaisuuden musiikkikorkeakouluissa iskelmä- 
musiikin tutkimus yhdistetään kansanmusiikin oppituoliin, ellei se 
sitten saa omaa, itsenäistä dosentuuria. Selvältä näyttää, että iskel- 
mämusiikissa on paljon tutkimista: sen leviäminen, toisinnot, maku- 
suuntausten muutokset, musiikillisten ja ulkomusiikillisten ainesten 

suhde, kansalliset ja kansainväliset tekijät, suosion lait jne. Suhtau- 
tumisessa iskelmiin on nykyään vallalla mitä uskomattomin teko- 
pyhyys. Toisaalta koetetaan pelastaa kansallisia (?) arvoja uskotte- 
lemalla Merikannon tai Melartinin lauluja ns. ”taidelauluun? kuulu- 
viksi, toisaalta kielletään iskelmiltä kaikki musiikillinen arvo samaan 
aikaan kun niitä salaa tai jonkin sopivan tekosyyn varjolla kum- 
minkin mieluusti kuunnellaan. Kukaan ei voi kieltää, ettei iskelmiin 
sisältyisi paljon hyvin aitoa inhimillistä ilmaisua, vieläpä sellaista- 
kin, jota ei muulla tavoin hevin voida esittää. Monet asiat, jotka 
ns. "taide esittää sublimoiden tai muuten väistellen, saavat enem- 
män tai vähemmän avoimen ilmaisun iskelmissä. Toisaalta on kyllä 
havaittavissa, että iskelmillä on hyvin suuri vaara Sablonisoitua: 
monet niin musiikilliset kuin sanalliset effektit toimivat eräänlaisina 
johtofossiileina, jotka määrittävät kappaleen iskelmäksi, mutta 
samalla ovat menettäneet informaatiosisältöään suuren käytön joh- 
dosta niin paljon, että ovat muuttuneet abrakadabraksi. 

Jos tutkitaan iskelmien sanoja Sabloneineen, huomataan yllättäviä 
yhtäläisyyksiä niiden ja esimerkiksi Schubertin laulujen sanojen tai 
Kaarlo Sarkian runouden kanssa. 


Se vanha laulu mennyt 

taas iltaan hiljaa soi... 

Sen kauniin sävelen nyt 

mi kumma korvaan toi? 

Kuin muinoin kuulen sen nyt, 
niin selvään kuulen sen nyt — 
se nauraa, vaikeroi... 


Saukkia vai Sarkiaa? 

Samantapaisia huomiota voi tehdä myös iskelmien melodian ja 
soinnutuksen kohdalla. Viihdemusiikin lajityypillisiin sointukulkui- 
hin kuuluu se sointusarja, joka on löydettävissä esim. Schumannin 
laulun Nussbaun keskijaksosta; nykyään taas on suuresti palattu 
barokin aikaiseen, aivan viime aikoina jopa renessanssin soinnu- 
tukseen (ns. rautalankamusiikki). Iskelmien soinnunkäyttö on usein 
hyvin tarkoin punnittua ja raffinoitua. Ottaakseni jälleen esimerkin 
Suurista seteleistä: siinä esiintyy kohdassa ”...j laulu soi” mollin 
dominanttisointu yllättäen keskellä arkaisen aiolista mollisoinnu- 
tusta. Tämä sointu, joka puuttuu amerikkalaisesta alkuperäisver- 
siosta, tekee kertosäkeestä erinomaisen nautittavan. Hyvin monesti 
saa muuten kuulla 'rautalankamusiikkia”, joka niin melodiainsa, 
sointujensa kuin rytminsäkin puolesta on mitä puhtainta renessanssi- 
musiikkia, iskevää ja jäntevästi keinuvaa niin kuin esikuvansa. 

Vielä yksi esimerkki: Sibeliuksen pianokappale Kuusi on aivan 
epäilemättä vakavaa taidemusiikkia. Mutta jousiorkesterille sovi- 
tettuna tai ravintolapianistin soittamana se on mitä ilmeisintä 
kevyttä viihdemusiikkia: suuri nimi on hokkuspokkuksen edellytys. 

Jouduin kerran keskustelemaan ylevässä seurassa ylevästä aiheesta 
”Taiteilijan vastuu yhteiskunnalle”. Istuin keskellä Yliopiston pienen 
juhlasalin katederia, ja näin lasioven läpi Aaltosen reliefin. Siinä 
nyrpeän näköinen jumalatar ojentaa jäykästi kipsistä seppelettä 
kohti nyrpeää, jäykkää nuorukaista, jonka katse on sameana suun- 
nattu jonnekin kauas... Ajattelin, ja sanoinkin, että reliefi on 
täydellisesti onnistunut esitys siitä, mitä suomalainen taide ja kult- 
tuuri viimeisten vuosikymmenten ajat on ollut: totista, ylevää ja 
ikävää. Katastrofaalista on, että se näitä ideaaleja toteuttaessaan 
on lisäksi ollut niin huonoa. Opimmeko tästä mitään? 


Ulla-Liisa Heino 
Ehrtenburg — suuri epäilijä 


Ilja Ehrenburg tunnetaan kulttuuripersoonallisuutena, kansain- 
välisenä rauhanpuolustajana, suurten mittojen sanomalehtimiehenä 
ja publisistina sekä poliittisten tiiliskiviromaanien kirjoittajana. 
Tämän toimeliaisuuden taakse peittyy miltei kokonaan hänen oma- 
peräisin kirjallinen työnsä, jonka parhaat saavutukset, 20- ja 30- 
luvuilla kirjoitetut romaanit ja novellit on miltei vaiettu kuoliaiksi. 

Suomen Television haastattelussa Ehrenburg mainitsi: ”Tiedät- 
tekö, kaikista apostoleista pidän eniten Tuomaasta, hän kun oli 
marxilaisin. Hän tahtoi tarkistaa kaikki asiat. Marx ja hänen jäl- 
keensä Lenin sanoivat usein, ettei saa uskoa, vaan pitää itse 
tarkistaa, ja se on hyvä piirre.” 

Ehrenburg itse on aina ollut poikkeuksellisen elämän- ja kokeilun- 
haluinen ihminen. Päätäpahkaa hän on rynnännyt -ismistä toiseen, 
mutta ei minään kevytmielisenä tuulihattuna tai periaatteettomana 
suhdannepoliitikkona, vaan intomielisenä tutkijana, epäilevänä Tuo- 
maana, joka tahtoo tarkistaa ennen kuin uskoo; joka ei halua ostaa 
sikaa säkissä. 

Jo koulupoikana hän innostui vallankumoukselliseen toimintaan, 
mutta hänen marxilaisuutensa oli enemmän lapsellista haihattelua 
ja seikkailunhalua kuin vakava periaate. Lyhyen tutkintovankeuden 
ja karkotusajan jälkeen hän siirtyi maanpakoon Pariisiin, missä 
fanaattisesta  vallankumouksellisesta pian tuli puoliporvarillinen 
boheemityyppi. Hän koki taiteilijaelämän kaikki valo- ja varjo- 
puolet: niin vilkkaan ja hedelmällisen kansainvälisen vuorovaiku- 
tuksen kuin kylmän, nälän ja alituisen rähapulankin. Hänestä tuli 
runoilija. Tyypillisen salonkiesteetin hentoon ja kalpeaan tyyliin hän 

kirjoitti hämäriä ja symbolistisia säkeitä keskiajan ritareista, katoli- 
sesta messusta, Memlingin madonnista, Maria Stuartista ja muista 
tyypillisen romanttisista aiheista. Hän sai pientä tunnustusta mm. 
Valeri Prjusovilta, mutta hänen runokirjoistaan ei koskaan tullut 
mitään myyntimenestyksiä. Nykyään hän itse taitaa kaikkein 
makeimmin nauraa näille varhaisrunoilleen. 

Vuonna 1914 alkanut maailmansota repi ensimmäisen reiän 
romantikko Ehrenburgin yönmustaan runoilijanviittaan. Venäläisen 
pörssilehden rintamakirjeenvaihtajana hän sai omakohtaisesti kokea 
sodan veren ja loan. Nämä hänen ensimmäiset sotakokemuksensa 
jättivät pysyvät jäljet koko hänen myöhempään tuotantoonsa. 
Näiltä vuosilta on peräisin Ehrenburgin ensimmäinen proosateos 
Sodan kasvot. Tämä ohut vihkonen sisältää sotapäiväkirjan tapaisen 
kokoelman pieniä luonnoksia elämästä rintamalla ja rintaman 
takana. Samalla se jo sisältää pähkinänkuoressa Ehrenburgin myö- 
hemmän tuotannon kaikki ainekset, kokemusten, vaikutelmien ja 
muistojen perusvaraston; suhtautuminen elämän ilmiöihin on polee- 
minen ja ironinen, tyyli selväpiirteistä, helppotajuista, journalistista. 
Osia Sodan kasvojen luonnoksista siirtyi aikanaan Ehrenburgin 30- 
luvulla kirjoittamaan puolittain omaelämänkerralliseen romaaniin 
Kirja aikuisille ja sieltä edelleen hänen muistelmiinsa Ihmisiä, 
vuosia, elämää. Samanaikaisesti Sodan kasvojen kanssa syntyi myös 
Ehrenburgin ensimmäinen onnistunut runokokoelma Aattorunoja, 
jonka pessimistisen tunnelman ja hämärien symbolien lävitse tun- 
keutuu aavistus siitä, että elettiin joidenkin järisyttävien mullistusten 
aattoa ja että maailmaa hallitsevan painajaisen loppu oli lähellä. 

Käänteentekevä henkinen murros odotti Ehrenburgia itseäänkin. 
Hän oli järkyttynyt ja inhon vallassa nähdessään läpikotaisin mädän 
kapitalistisen maailman raatelevan itsensä henkiheitoksi. Hän palasi 
ensimmäisen tilaisuuden tullen Venäjälle toiveikkaana ja riemuis- 
saan. Venäjän vallankumous oli oleva kuolemaisillaan heittelehtivän 
maailman pelastus. Uusi neuvostoyhteiskunta tuotti hänelle karvaan 
pettymyksen. Kansalaissodan ja saarron kourissa kamppaileva maa 
oli kuin yhtä ainoata sotaleiriä, jossa nälkä ja kylmä vaivasivat ja 
kulkutaudit riehuivat. Vuosina 1917—20 hän kirjoitti useita runo- 
sikermiä, joissa toivo ja epäilys kilpailevat. Jokin hänessä intti 
itsepäisesti, että tämä julma taistelu oli väistämätön vaihe tiellä 
uuteen sosialistiseen yhteiskuntaan, että kysymyksessä ei ollut hänen 
isänmaansa kuolinkouristukset, vaan uuden suuren vuosisadan syn- 
nytystuskat, mutta jokapäiväisen elämän ylipääsemättömät vaikeudet 
saavat hänet kerta toisensa jälkeen epäilysten valtaan. Vaientaakseen 
epäilyksensä ja pysyäkseen edes jollakin tavoin hengissä hän työs- 
kenteli ahkerasti erilaisten järjestöjen ja neuvostolehtien palve- 
luksessa. 

Vuonna 1920 Ehrenburg tajusi, että hän tarvitsi nyt hiukan 
hengähdysaikaa, rauhallisen paikan, missä järjestää ajatuksensa 
uudelleen. Saatuaan viisumin hän matkusti Pariisiin, missä seuraa- 
van vuoden kuluessa syntyivät Julio Jureniton ja hänen opetus- 

lastensa ihmeelliset seikkailut, hänen koko tuotantonsa paras teos 
ja eräs neuvostokirjallisuuden omintakeisimpia romaaneja. 

Julio Jurenito on romaani, jollaisia kirjailijat tavallisesti kirjoitta- 
vat vanhoilla päivillään, monien katkerien kokemusten ja epäilysten 
tilitys ja summa. Sitä on usein verrattu Voltairen romaaniin Can- 
dide, mutta mikään jäljitelmä se ei voi olla, sillä Ehrenburg itse 
sanoo lukeneensa Candiden vasta sen jälkeen kun kritiikki oli 
huomauttanut sen ja Julio Jureniton yhtäläisyydestä. Romaanin 
juoni, Opettajan ja hänen uskollisten opetuslastensa seikkailut 
Euroopassa ennen ensimmäistä maailmansotaa, tämän sodan pyör- 
teissä ja sen jälkeen, antaa aiheen pohtia sekä kapitalistisen maail- 
man että uuden neuvostoyhteiskunnan puutteita ja virheitä sekä 
koko länsimaisen kulttuurin olemusta, taidetta, moraalia, vapautta, 
sotaa, juutalaiskysymystä, erilaisia poliittisia ideologioita, uskontoa 
ja paljon muuta. Kirjan päähenkilöt ovat kaikki tyyppejä, irvikuvia, 
symboleita. Mr Cool on amerikkalainen kapitalisti, joka uskoo 
dollarin ja raamatun voimaan, monsieur Delais ranskalainen petit 
bourgeois, pikkuporvari, jolle on tärkeintä yhteiskunnallinen asema, 
liikeasiat sekä vatsan ja sukupuolielinten normaali toiminta. Karl 
Schmidt on kansallissosialistin alkio, joka pitää elämänsä pää- 
määränä saattaa Eurooppa järjestykseen vaikkapa väkivalloin, ellei 
se siihen hyvällä suostu. Aleksei Tisin on julma pilakuva dostojev- 
skilaisesta venäläisestä intelligentistä, joka tuntee olevansa vuoroin 
jumala ja vuoroin eläin ja jolla on voittamaton halu kertoa kurja 
elämäntarinansa jokaiselle vastaantulijalle — mieluimmin tietysti 
rautatievaunussa. Ercole Bambucci on railakkaasti piirretty italia- 
lainen anarkisti, joka ei ole eläessään tehnyt päivääkään työtä eikä 
tulisi koskaan tekemäänkään. Sympaattisin hahmo on pikku Aisha, 
senegalilainen neekeri, joka selittää länsimaisen kulttuurin ilmiöt 
omalla naiivilla ja usein varsin osuvalla tavallaan. 

Etualalla ovat kuitenkin Opettaja, Julio Jurenito, Suuri Provo- 
kaattori, mies ilman minkäänlaisia vakaumuksia sekä Ilja Ehren- 
burg, kirjailija itse, juutalainen. Opettaja on kirjailijan oman epä- 
toivon, epäuskon, skeptillisyyden ja pessimismin henkilöitymä. Sodan 
ja vallankumouksen rikokset ja ilkityöt ovat vain mahtava keino, 
jolla voidaan tehokkaimmin tuhota maan päällä vallitseva paha, 
saarnaa Opettaja. Maailma on kammottava, saastainen ja rikollinen, 
se natisee liitoksissaan, sen takia sen täytyy tuhoutua. Tätä oppia 
kuuntelee Ilja Ehrenburg hämmentyneenä ja kauhuissaan, esittääpä 
joitakin heikkoja vastaväitteitäkin, mutta koska hänellä ei ole esittää 
tilalle mitään parempaakaan, hänen on pakko alistua ja uskoa. 

Julio Jurenitossa on Ehrenburg erittäin mielenkiintoisella tavalla 
käsitellyt juutalaisuuden ideologiaa ja juutalaisten kohtaloita kautta 
aikojen, osaapa vielä hirvittävällä kaukonäköisyydellä ennustaa 
Saksan juutalaisvainot kaksikymmentä vuotta ennen niiden puhkea- 
mista. Muissa teoksissaan Ehrenburg ei enää ole käsitellyt juutalais- 
ongelmaa minään erityiskysymyksenä. Juutalaisuus ei ole hänelle 
hänen syntyperästään huolimatta mikään trauma, hän on kyennyt 

kasvamaan sen yläpuolelle. Hän on ensi sijassa neuvostoihminen ja 
toiseksi ihminen yleensä, juutalaisuutta hänessä edustaa enää hänen 
sukunimensä. 

Vuonna 1923 kirjoitettu utopiaromaani Trusti D. E., kuvitelma 
Euroopan järjestelmällisestä tuhoamisesta, oli sekin alkuisin samasta 
pessimismistä ja uskonpuutteesta kuin Julio Jurenito. Uusinta siinä 
oli sen kokeellinen tyyli. Julio Jurenitossa Ehrenburg oli operoinut 
vanhahtavalla ironisoivalla tyylillä, pitkillä ja monimutkaisilla lause- 
rakenteilla, ristiriitaisuudessaan ällistyttävillä rinnastuksilla. Trusti 
D. E. siirtyy sanomalehtien, sähkeiden ja asiakirjojen kieleen. 
Euroopan tuhon syinä Ehrenburg pitää ensiksi kapitalistisen länsi- 
maailman luonnollista itsetuhon taipumusta, joka johtuu niiden 
yhteiskunnallisesta rakenteesta, ja toiseksi kommunismin vaaraa. 
”Jollemme me tee sitä (ts. tuhoa Eurooppaa, kirj. huom.), tartuttaa 
Eurooppa Amerikan, selittää Euroopan tuhon käytännöllinen organi- 
saattori Jens Boot upporikkaalle amerikkalaiselle säilyketehtailijalle 
Twiftille, joka on lupautunut rahoittamaan yrityksen. — 18 1/3 %Y9 
kasvaa pian 80 %/:ksi. Muistakaa Venäjää, Saksaa ja Itävaltaa. 
Koettakaahan kuvitella jotakin Amerikan Sosialististen Neuvosto- 
tasavaltojen Liiton tapaista.” Tässä romaanissa on voimakas speng- 
leriläinen iltarukousvalaistus, vaikkakin Ehrenburgin lähtökohta on 
toinen kuin Länsimaiden häviön kirjoittajan. 

Näiden kahden romaanin väliin mahtuu Kolmetoista piippua 
-niminen novellikokoelma. Kertomukset eroavat toisistaan sekä 
aihepiirinsä että käsittelytapansa ja taiteellisen arvonsa puolesta. 
Niiden ideologinen tausta on kuitenkin sama; ne kuvaavat kaikki 
kapitalistisen elämän ja kulttuurin eri vikoja, puutteita, paheita 
ja nurinkurisuuksia. Voittopuolisen kielteisyyden rinnalla niissä voi 
tavata jo joitakin myönteisiä piitteitä, rajojen yli ulottuvan veljeyden 
Rauhanpiipussa ja taistelevan optimismin ja tulevaisuudenuskon 
Kommunardin piipussa. 

20-luvulla Ehrenburg teki ensimmäiset yrityksensä kuvata neu- 
vostoihmistä ja kommunistia. Ne ovat mielenkiintoisia kokeiluina, 
mutta osittain epäonnistuneita toteutukseltaan. Hän ei ole vielä 
päässyt kokonaan epäilyksistään, hän näkee vain NEP-kauden 
periaatteettomia keinottelijoita (Harsteri, 1925) ja hämäräperäisiä 
mustan pörssin kortteleita (Prototsny-kujalla, 1927) tai sitten fanaa- 
tikkoja, joiden poliittiset periaatteet törmäävät yhteen henkilö- 
kohtaisten tunteiden kanssa, mikä johtaa sankarien väistämättömään 
tuhoon (Nikolai Kurbovin elämä ja kuolema, 1923). Paremmin 
FEhrenburg onnistui publisistiikassaan. Hänen lukuisat puolittain 
kaunokirjalliset ja puolittain journalistiset pamflettinsa ja matka- 
kuvauksensa ovat tyyliltään erittäin tehokkaita ja vaikuttavia. 
30-lukuun mennessä hänen kielensä muuttuu selkeäksi, suppeaksi, 
eleettömäksi ja lyhytvirkkeiseksi. Ehrenburg hylkää vähitellen kon- 
truktivistiset periaatteensa ja uskaliaat tyylikokeilunsa. 

Jo 30-luvun alussa oli selvää, että satiirikko Ehrenburg oli pois- 
tunut näyttämöltä antaen sijan sosialistisen realismin Ehrenburgille. 

Neuvostoyhteiskunta näytti nousevan raunioista ja voittavan sitkey- 
dellään ja uhrimielellään esteen toisensa jälkeen. Ehrenburg hautasi 
epäilynsä, ja kahdella laajalla novellillaan Toinen päivä (1934) ja 
Henkeä vetämättä (1935) hän tunnustautui uuden neuvostovaltion 
varauksettomaksi ihailijaksi. Kertomukset kuuluvat ns. rakennus- 
romaaneihin, kummassakin kuvataan uusien kaupunkien ja tehtaiden 
rakennusta Siperiaan. Kirjailijan niukka ja eleetön tyyli on niissä 
parhaimmillaan ja puutteellisissa oloissa reippaasti ponnisteleva 
Komsomol-nuoriso, sen henkilökohtaiset ja sosiaaliset pulmat on 
kuvattu viehättävän raikkaasti ja mukaansatempaavasti. 

Vuonna 1940 kirjoitettu Pariisin kukistuminen aloittaa Ehren- 
burgin laajojen poliittisten romaanien sarjan, jonka tarkoitus epäile- 
mättä on oivallinen ja ideologinen linja moitteeton, mutta joka 
muuten on ikävä, pitkäpiimäisen seikkaperäinen ja henkilöluvultaan 
pelottava. Viimeksi ilmestynyt muistelmateos Ihmisiä, vuosia, elä- 
mää on mielenkiintoinen kulttuurihistoriallinen katsaus, mutta 
Ehrenburgin kirjailijakuvaan se ei ole tuonut mitään uutta. 

Kun tarkastelee Ehrenburgin poikkeuksellisen pitkää kirjailijan- 
taivalta kokonaisuudessaan, voi todeta että 30-luku on se raja- 
pyykki, joka jakaa hänen tuotantonsa kahteen selvästi erilaiseen 
puoliskoon. Varhaistuotannossaan hän on temperamenttinen ja oma- 
peräinen satiirikko, tyylillinen kokeilija ja filosofiselta katsomuksel- 
taan kaiken kieltäjä. 20-luvulla hän tyhjentää sappivarastonsa niin 
tarkoin kuin mahdollista ja sen jälkeen 30-luvulla syntyy tuhkasta 
uudelleen kuin Fenix-lintu. Siitä huolimatta, että hän 30-luvun 
jälkeen kirjoittaa aineellisesti mittavimmat, laajimmat romaaninsa, 
hänen tuotantonsa painopiste on voimakkaasti päivänkohtaisessa 
julkaisutoiminnassa, sanomalehtiartikkeleissa. Neuvostoliitossa hänen 
sosialistisen realismin kauden tuotantoaan pidetään erittäin suuressa 
arvossa, kun sen sijaan varhaistuotannosta on vaiettu johdonmukai- 
sesti. Ilmestyessään Julio Jurenito herätti kiivaan polemiikin niin 
idässä kuin lännessäkin, olihan Ehrenburg onnistunut polkaisemaan 
lähes kaikkia niin Neuvostoliiton kuin länsimaidenkin yhteiskunta- 
piirejä ja eturyhmiä varpaille sekä häpäisemään isänmaata, kirkkoa, 
yleisesti hyväksyttyjä siveyskäsitteitä ja arvoja. Mutta vuoden 1927 
jälkeen ei Julio Jurenitosta enää otettu uusintapainoksia, ja Ehren- 
burgin varhaistuotantoa alettiin pitää lähinnä eräänlaisena anteeksi- 
annettavana nuoruudenhairahduksena, josta kirjailijalle kuitenkin 
silloin tällöin yleisissä kurinpalautusharjoituksissa huomautettiin. 
Syystä tai toisesta tämä käsitys sittemmin levisi myös länsimaihin 
ja on onnistunut melkoisesti kaventamaan ja yksinkertaistamaan 
sitä kuvaa, joka meillä on Ehrenburgista kirjailijana. 

Aivan viime vuosina on Neuvostoliiton kirjallisuudentutkimus ja 
sen jälkeen nuoriso löytänyt uudelleen Ehrenburgin varhaisteokset. 
Tämän vuoden alussa julkaistiin Ehrenburgin 9-osaisten koottujen 
teosten ensimmäinen nide, joka sisältää Julio Jureniton, Trusti 
D. E:n ja Kolmetoista piippua. Teos myytiin suoraan kustantajan 
varastoista ennakkotilaajille muutamassa päivässä. Toivoa sopii, 


25 


että Ehrenburgin muistelmateoksen herättämä mielenkiinto ulottuisi 
länsimaissakin hänen varhaistuotantoonsa. Olisi väärin unohtaa 
Ehrenburgin muiden, kieltämättä suurten ansioiden vuoksi hänen 
asemansa neuvostokirjallisuuden suurena satiirikkona. 


Ilja Ehrenburgin suomennetut teokset: 


Neuvostoliiton voiman salaisuus, SMIA 1945 

Pariisin kukistuminen, SMIA 1945 

Ihmisiä, vuosia, elämää 1-111, Kansankulttuuri 1961-3 
Suojasää, Karisto 1963 

Julio Jurenito, Tajo, ilmestyy v. 1964 syksyllä 


Arvo Salo 


Poliittinen maailmankatsomukseni 


On ihmeteltävää, että kommunistinen julkaisu, olkoon vaikka 
kulttuurijulkaisukin, haluaa ensimmäiseen numeroonsa sosialidemo- 
kraattisen tekstin. 

Joku saattaa ihmetellä sitäkin, että sosialidemokraatti rupeaa 
kirjoittamaan kommunistiseen julkaisuun, olkoon vaikka minkälaista 
tekstiä. 

Kukaan ei ihmettele sitä, että minä kirjoitan tämän tähän. Sääntö 
on selvä: missä kaksi tai kolme kokoontuu, olkoot vaikka minkä- 
laisia ihmisiä, siellä pitää sosialidemokraatin on neljäntenä heidän 
keskuudessaan. Aikalaisen ensimmäistä numeroa lukee kaksi tai 
kolme henkilöä; mahdollisesti kaksi tai kolme sellaistakin henkilöä, 
jotka eivät ole kommunisteja. 

Nyt on tammikuu. En pidä tämän maan talvista. Niistä pitävät 
vain ne, jotka ovat kyllin rikkaita päästäkseen helposti hiihtämään 
tai kyllin hulluja näkemään runsaasti vaivaa päästäkseen hiihtämään. 
Tämän maan talvet eivät ole hyviä niille, jotka joutuvat kävelemään 
kadulla ja odottamaan bussia. Lumi tarttuu kengänpohjaan ja imee 
siitä itsensä sukanpohjaan ja laskeutuu mielenkarvautena mielen- 
pohjaan. Liian paljolti tämä maa on minulle kylmä pimeä maa. 
Toukokuusta pidän, ja kesäkuusta; toukokuussa synnyin, kesäkuussa 
nain. 

Poliittinen maailmakatsomus ei merkitse aivan samaa kuin 
puoluekanta. Sen sijaan poliittinen maailmankatsomus merkitsee 
täsmälleen samaa kuin maailmankatsomus, ja maailmankatsomus 
samaa kuin maailman kuva. Puoluekanta syntyy siten, että ihminen 
ensin tarkasti perehtyy maailmaan, mm. puolueisiin, ja katsoo sitten 
tarkasti sitä kuvaa, mitä hänellä on maailmasta verraten sitä 
tarkasti niihin kuviin, mitä hänellä on puolueista, ja valitsee sitten 
jälkimmäisten joukosta sen, jonka hän parhaiten ymmärtää, eli sen, 
joka parhaiten sopii hänen maailmankuvaansa, hänen maailmansa 
kartalle. Muuten ei voi ollakaan: Suomessa on käytännöllisesti 
katsoen noin 5.000.000 maailmankatsomusta ja käytännöllisesti 
katsoen noin 5 puoluetta. 

Aloitin maailmankuvani kuvaamisen luettelemalla isänmaani 
ystävällisten äidinkasvojen olennaiset piirteet. Niissä on, myös 
henkisessä katsannossa, tarpeettoman paljon kylmyyttä ja pimeyttä. 
Henkisessä katsannossa on kylmyyttä ja pimeyttä tarpeettoman 
paljon kaikkialla maailmassa, yksinpä Montereyn niemellä aurin- 
koisessa Kaliforniassakin. Maailma tarvitsee lisää valoa ja lämpöä, 
sekä aineelliseen että henkiseen katsantoonsa. 

Minun maailmankuvassani sosialismi on voimalaitos, joka tuottaa 
lämpöä ja valoa. Siksi olen sosialisti. 

Historia on, erään Hitlerin teoista ja eräiden historioitsijoiden 
teorioista huolimatta, kertomusta ihmiskunnan edistymisestä. Mikään 
pitkäjäykkinen kertomus se ei ole: kaiken aikaa vauhti kasvaa, 
edistyminen nopeutuu. Minun maailmankuvassani historia on 
matkakertomus ihmiskunnan matkasta kohti sosialismia. Minun 
maailmankuvani mukaan matka ei pääty niin kauan kuin aika ei 
seisahda. Mutta vauhti kasvaa, ja sitä voidaan kiihdyttää. 

On paljon niitä, jotka sanovat, että ihminen on aina ja kaikkialla 
sama ja että sota kuuluu ihmisluontoon ja että talouselämän pyörät 
eivät pyöri elleivät porvarit pääse tekemään hirvittävästi hintaa 
köyhien kustannuksella. Kun sanon, että ihminen on aina ja 
kaikkialla erilainen ja että sota ei kuulu ihmisluontoon ja että 
taloudellinen houkutin ei ole välttämätön ihmisen taloudellisellekaan 
toiminnallisuudelle, en tule kuvanneeksi ainoastaan oman maa- 
ilmankuvani eräitä piirteitä, vaan myös monien niiden maailman- 
kuvaa, joilla on asioista vieläkin parempi tieto kuin minulla. Pessi- 
mismi perustuu väärään tietoon, ja tahtoon. 

Mistä sitten johtuu, että keskuudessamme on niin paljon pahoja 
ihmisiä, sotaisia, saalistelevaisia? Siitä vain, että heidät (= meidät) 
on kasvatettu väärään tietoon, ja väärään tahtoon; vääriin tunteisiin, 
väärään henkeen, ja väärässä järjestelmässä (= kapitalismissa). 
Henki pitää parantaa, järjestelmä uudistaa, maailma muuttaa; 
maailma muuttuu. 

Kapitalismi on kaikkialla murtumassa, ja työtä, joka auttaa 
sosialismia tulemaan sen tilalle, tehdään kaikkialla. Kaikkialla ei 

käytetä samoja sanoja, kielet ovat niin erilaisia. Neuvostoliitossa 
nekin, jotka eivät auta sosialismia, käyttävät usein sanaa sosialismi; 
Amerikassa nekin, jotka auttavat sosialismia, usein karttavat sanaa 
sosialismi. Maailma muuttuu mm. kielitaidon lisääntymisen tietä. 

Ihmiskunnan hyväntekijät ovat kaikki optimisteja, ja kaikki 
pessimistit ovat pahantekijöitä. Optimisti voi vajota synkkyyteen 
ja kirjoittaa kirjan, jossa hän maalaa isoja piruja ihmiskunnan 
seinälle. Hän tekee sen varoittaakseen vaarasta, uskoen, koska on 
optimisti, että ihmiskunta on kyllin viisas varoakseen vaaraa. 
Pessimisti sen sijaan pystyy jopa hekumoimaan ihmisen iankaikkisen 
pahuuden ajatuksella. Kun minä sanon olevani optimisti, niin en 
tarkoita, että uskon Francosta hyvää; uskon, että yhä useammat 
ihmiset, Espanjassa, maailmassa, tietävät Francosta pahaa. Niin 
ikään uskon, että he tuon tietonsa vuoksi tahtovat muuttaa 
maailman kuvaa myös Pyreneitten niemimaan kohdalta, ja 
paremmaksi. 

Järjestelmän henki on arvojen järjestys. Henki muuttuu, jos 
esimerkiksi —”suomalaisuuden? = kunnioittamisen = tilalle saadaan 
ihmisyyden? kunnioittaminen, kovuuden” arvostamisen tilalle 
'lempeyden? arvostaminen, mainesanaksi ”suoraselkäisen” tilalle 
”suurisilmäinen”. Minulla on se käsitys, että monen sosialistin, 
myös kommunistin, mielestä ”yhteiskunnallinen oikeudenmukaisuus' 
on saavutettu silloin, kun yksilön asema yhteisössä riippuu ainoas- 
taan hänen omista” ansioistaan, ei 'perityistä' taikka ”rosvo- 
tuista?. Minun sosialismini mukaan tällaisessa vaiheessa ollaan 
vasta puolitiessä, koska toinen puoli meidän olemuksessamme 
silloinkin on perittyä, geeneissä saatua. Ne ovat erilaisia ne geenit. 
Tietyssä vaiheessa voidaan päästä siihen, että lahjakkuuden eri 
lajeja osataan arvostaa yhtäläisesti, kun ymmärretään, että hyvä 
valtiomieskyky tai hyvä taiteilijankyky eivät ole sen arvokkaampia 
kuin hyvä sähkömieskyky taikka hyvä siivoojankyky. Mitä tietä 
tähän tullaan: sitä tietä, että vaiheessa ennen sitä maksetaan 
enemmän palkkaa sähkömiehelle ja varsinkin siivoojalle kuin taitei- 
lijalle ja varsinkaan valtiomiehelle; tämä tehdään luottaen siihen, 
että tiettyjen ammattien harjoittajat saavat osan palkastaan suu- 
rempana tyydytyksenä uskoessaan että heidän asemaansa arvoste- 
taan enemmän kuin siivoojan asemaa. Kun siivoojat huomaavat, 
että heitä oikeastaan aliarvostetaan, kun mm. pidetään heidän 
motiivejaan ainoastaan taloudellisina, niin he rupeavat vaatimaan 
samaa arvonantoa itselleen kuin taiteilijoillekin eli yhtä pientä palk- 
kaa. Seuraavassa vaiheessa on vielä maksettava huonoille siivoojille 
paremmin kuin hyville, kunnes huonot siivoojat vaativat korjausta 
asiaan. Tällä tavalla päästään taloudelliseen oikeudenmukaisuuteen 
ja hyvin lähelle myös viihtyvyyden oikeudenmukaisuutta. Mutta kun 
sosialismissa on aina oltava valppaana vähäväkisten puolesta vah- 
voja vastaan, on koko ajan pyrittävä kehittämään menetelmiä, 

joilla esim. rumuus, tyhmyys ja heikkoluonteisuus voidaan sopivasti 
kompensoida, ettei yksiltä riistettäisi mitään valoa ja lämpöä. 

Kun kerran esitin näitä ajatuksiani ystävälleni porvarille, joka 
paitsi minun on myös marxilaisuuden ystävä, niin hän sanoi, että 
minä en ole marxilainen, vaan kristitty. Voi olla näinkin. En tiedä 
kaikkea Kristuksesta enkä läheskään kaikkea Marxista; sen tiedän, 
että Marx ei ollut marxilainen eikä Kristus kristitty; että molemmat 
tarkoittivat ihmisen parasta; että Kristus ei noussut haudasta ja 
että myös Marx kuoli jättäen maailman muuttumaan. 


Olen pitänyt itseäni marxilaisena, mutta myönnän kernaasti, että 
maailmankuvani eroaa huomattavasti monien niiden kuvista, jotka 
myös kutsuvat maailmankuvansa eräitä alueita marxilaisuuden 
nimellä. Tiettyyn yhteisymmärrykseen erilaisten marxilaisten välillä 
voidaan päästä opettelemalla kieltä eli esimerkiksi eräiden maail- 
mankuvan merkkien sisältöä. Kun esimerkiksi ymmärretään, että 
omistus" ei tarkoita mitään muuta kuin 'valtaa”, niin loppuu eri- 
laisten sosialistien kiista sosialisoinnista siihen paikkaan, ja kaikki 
ymmärtävät, että ruotsalaiset ja venäläiset lähestyvät samaa pää- 
määrää, joskin täysin vastakkaisilta suunnilta niin kuin muinoin 
Nevajokea, ymmärtävät, että sosialismi ja kansanvalta ovat sama 
asia; keskustelun aiheeksi jäävät metodikysymykset. 

Kun metodista puhutaan, on yhteisymmärrykseen sosialistin ja 
kommunistin kesken vaikea päästä. Tämä johtuu siitä, että kansan- 
valta ja väkivalta ovat eri asioita. 

Minun maailmankuvani mukaan on mahdollista, että moni kom- 
munisti tarkoittaa vilpittömästikin ihmisen parasta. Mutta liian moni 
kommunisti hyväksyy merkillisen tien: aseellisen kumouksen, tien 
peitsenkärkiä pitkin. Tällaisella kommunistilla on malka silmässä eli 
puukko hihansuussa. Puukko on pessimistin merkki. 

Kommunismi uskoo mm. ihmisuhriin. Ei ole pitkää aikaa siitä, 
kun se käyttäytyi kuin erään etuaasialaisen tarun Aabraham: oli 
valmis uhraamaan oman poikansa. Eroksi jäi se, että mitään juma- 
laa ei todellisuudessa kuten tarussa ilmaantunut väliin, koska 
mitään jumalaa ei tietenkään ole. Täytyi jäädä odottamaan ihmistä. 
Kommunismi uhrasi yhden sukupolven, sen keskuudessa monta 
hyvää sosialistia ja kommunistia. Minä en salli, että ihmisiä uhra- 
taan. Sallin, ja näen mielelläni, että ihminen uhrautuu. 

Siitä on jo lähes kaksi vuotta, kun kirjoitin Sosialistisessa Aika- 
kauslehdessä, että demokraattisen sosialismin ja kommunismin kes- 
ken on pitkään vallinneen keskipakoisvoiman jälkeen havaittavissa 
merkkejä keskihakuisvoimasta. Käsittääkseni merkit ovat nyt jopa 
jonkin verran selvempiä. Mitä vähemmän kommunistit käyttävät 
puukkojaan, sitä vähemmän sosialidemokraatit näyttävät pelkoaan. 
Toivoakseni on niinkin, että kommunistien keskuudessa ei ainoas- 

taan puukkojen näyttäminen vähene vaan myös puukot ja että 
sosialidemokraattien keskuudessa ei vain pelon näyttäminen vähene 
vaan myös pelko. Pelkään, että minä vielä pelkään. Näkisin niin 
mielelläni veljeni tuhlaajapojan yhteisen isämme talossa, ehdottai- 
sinpa sitäkin, että teurastettaisiin juotettu vasikka, mutta entäpä 
jos tuhlaajapoika teurastaa isänsä? Ja veljensä? 

Maailmankatsomukseni on optimistinen, mutta arkipäiväiset 
havaintoni tekevät minut usein apeaksi. Tämä saattaa johtua 
omasta kuvastani, joka näyttää rumalta, synkkinä hetkinä tarpeet- 
toman rumalta siihenkin kuvaan verrattuna mikä minulla valoisina 
hetkinä jo tämänkin päivän ihmisestä on. Mutta minkäs minä teen: 
olen vanhan maailman, vanhan järjestelmän kasvatti. Vanha maail- 
ma on kylmä, kova ja pimeä. Se jäätää rintamme, kovettaa sydä- 
memme ja pimentää katsantomme. Vanha järjestelmä on epäjärjes- 
telmä. Haluan selvää siirtymistä selvempään järjestelmään: arvojen 
ja normien. Haluan sitä mm. siksi, ettei kaikilla tulevaisuuden 
renttusosialisteilla olisi yhtä hyviä tekosyitä kuin minulla oman 
tilansa kuvaamiseen. 


30 


Lasse Sammalisto 


Malthusista 


Malthusin nimellä on minulle kauan ollut huono kaiku. Olin 
saanut hänestä suunnilleen sellaisen käsityksen, että hän oli joku 
epäilyttävä pappismies, joka ryhtyi kirjoittelemaan asioista joihin 
ei ollut kunnolla perehtynyt ja joka väitti, että yhteiskunnan on 
luonnonlain pakosta jatkuvasti kurjistuttava ja että tästä kohta- 
losta ei ole mitään pelastusta. Arvelen että useimmilla jotka joskus 
ovat Malthusista kuulleet on samantapainen käsitys. Luulen myös 
tietäväni mistä tämä johtuu: siitä, että Malthusin ovat kaikki piirit 
yksimielisesti tuominneet. Konservatiivit siksi että he ovat aina 
suosineet ajatusta, että yhteiskunnallinen asema on seurausta syn- 
nynnäisistä eduista, että väestönkasvun aiheuttamassa yhteiskun- 
nallisessa paineessa synnystään kyvykkäät saavat ansaitsemansa ase- 
man, kun taas heikkojen tuleekin sortua jotta 'rotu säilyisi voi- 
makkaana. Liberaalit aluksi siksi että heidän alkuperäinen ajatuk- 
sensa kasvatuksen kaikkivoipaisuudesta ei sopinut siihen että luonto 
voisi ihmistä mitenkään pakottaa, ja myöhemmin — sen jälkeen kun 
oli todistettu että kyvykkyyden suhteen on perinnöllisiä eroja — 
siksi että heistä itseasiassa tuli konservatiiveja, kun eivät voineet 
ymmärtää että perinnöllisten erojen keksimisen jälkeen kasvatus ei 
ainoastaan ole tarpeellista vaan entistä vaativampaa. Marx taas 
siksi että hän käsitti Malthusin ajattelevan kapitalistisen järjestel- 
män jumalsyntyiseksi ja siten välttämättömäksi, sosialistit siksi että 
Marx tuomitsi Malthusin. 

Kun myöhemmin rupesin yhä enemmän kiinnostumaan kehitys- 
oppiin, huomasin että Darwin, varmistuttuaan siitä että kehitystä 
oli luonnossa tapahtunut, ei ollut käsittää millä tavoin se olisi 
voinut tapahtua, hän ei keksinyt kehityksen mekanismia. Mutta 
kun hän oli lukenut Malthusin kirjoituksen ”Väestöstä”, asia kir- 
kastui heti, hän keksi luonnonvalinnan. 

Miten on mahdollista että Malthus, joka yksimielisesti oli todettu 
kehityksen kieltäjäksi, on ratkaisevasti edistänyt kehitysopin syntyä? 
Engelsillä on tähän vastaus: Malthus onkin vaikuttanut kielteisesti 
Darwinin ajatteluun: hän sai Darwinin korostamaan kilpailun mer- 
kitystä ja vähättelemään ympäristöön sopeutumisen tärkeyttä. Täl- 
laiseen väärinkäsitykseen on eräänä syynä varmaan Darwinin epä- 
onnistuneet termit ”olemassaolon taistelu?” ja ”sopivimman eloon- 
jääminen”. Sopivimman eloonjääminen ei merkitse taistelua laji- 
kumppanin kanssa eloonjäämisestä, vaan sitä että tietty perinnölli- 

nen tyyppi saa enemmän jälkeläisiä kuin muut, jolloin sen osuus 
seuraavissa sukupolvissa kasvaa: on siis vain kysymys, niin kuin 
nyt sen sanomme, eri genotyyppien eli peruasujen jälkeläismäärien 
eroista. Darwin oli jo täysin selvillä siitä, että mitä paremmin 
yksilö, rotu tai laji on sopeutunut ympäristöön, siis myös mitä 
paremmin se on sopeutunut lajikumppaneihinsa, sitä suurempi mah- 
dollisuus sillä on tuottaa jälkeläisiä ja sitä suurempi mahdollisuus 
sen suvulla on jäädä eloon, säilyä. 

Malthus esitti erään luonnollisen haittatekijän, liiallisen väestön- 
kasvun, joka johtuu siitä että ihminen on yhä paremmin oppinut 
hallitsemaan luontoa, so. sopeutumaan ympäristöön. Jos käyt- 
täisimme nykyistä kehitysopin kieltä, tämä merkitsee että luonnon- 
valinta tässä tapauksessa on osoittanut lyhytnäköisyytensä — joka 
kehitysopin tutkijoille on ilmennyt monista muistakin esimerkeistä 
— ja johtanut siihen että ihmisen itsensä täytyy ryhtyä tätä lyhyt- 
näköisyyttä hoitamaan, sillä väestö alkaa kasvaa niin nopeasti että 
siitä mikä eläimille on sopeutumisen etu, nopeasta lisääntymisestä, 
on ihmiselle tulossa haitta. Malthus sanookin suoraan, että jos 
yhteiskunta on tarpeeksi kehittynyt, on tämä haitta helposti korjat- 
tavissa (koska yhteiskunta sen silloin tajuaa ja korjaa). Silloisissa 
yhteiskuntaoloissa hän ei keksinyt luonnon aiheuttamaan epäkohtaan 
muunlaista korjausta kuin luonnottoman: sukupuolisen pidättyvyy- 
den. Meillä on jo ”luonnollisempiakin' keinoja, ja ne mukaan lu- 
kien Malthusin seuraavat ajatukset ainakin minusta tuntuvat hyväk- 
syttäviltä. Käännetyt kohdat ovat Malthusin teoksen v. 1807 ilmes- 
tyneestä neljännestä painoksesta; ensimmäinen ilmestyi v. 1798. 

Th. Robert Malthus 


Tutkielma väestöstä 


Ensimmäinen kirja 


Väestönkasvun esteistä maailman alikehittyneissä osissa ja 
menneinä aikoina 


Ensimmäinen kappale. Aiheen määrittely. Väestön kasvun 
ja ravintoaineiden määrän kasvun suhteista 


Luonnostaan lankeava aiheen käsittelytapa yhteiskunnan 
parantamista tutkittaessa on 

1) tutkia niitä syitä jotka tähän mennessä ovat ehkäisseet 
ihmiskunnan onnellistumista ja 

2) tutkia mitä mahdollisuuksia on näiden syiden poista- 
miseksi osittain tai kokonaan tulevaisuudessa. 

Tämän kysymyksen perinpohjainen käsittely sekä niiden 
syiden luetteleminen, jotka tähän mennessä ovat vaikuttaneet 
ihmisen edistymiseen, on yhden ihmisen kyvyille ylivoimaista. 
Tämän tutkielman varsinainen tarkoitus on tutkia yhden 
ihmisluontoon läheisesti kuuluvan tekijän vaikutuksia, jotka 
ovat voimakkaina tuntuneet aina yhteiskunnan perustamisesta 
lähtien mutta sivuutettu vähin äänin tätä aihetta käsitelleiden 
tutkijain kirjoituksissa. Tämän tekijän olemassaolon osoitta- 
vat tosiasiat on kyllä kerta toisensa jälkeen havaittu ja julki- 
tuotu, mutta sen luonnolliset ja väistämättömät vaikutukset 
ovat jääneet melkein kokonaan huomiota vaille, vaikka luul- 
tavasti näiden vaikutusten tiliin voi lukea hyvin paljon siitä 
puutteellisuudesta ja kurjuudesta sekä siitä luonnon antimien 
epätasaisesta jakautumisesta, jonka korjaamiseksi valistunei- 
den ihmisten kautta aikojen on ollut pakko toimia. 

Tarkoittamani tekijä on kaiken elollisen jatkuva taipumus 
lisääntyä enemmän kuin sille on tarjona ravintoa. 

Tri Franklin huomasi, että kasvien ja eläinten tuotteliai- 
suudella ei ole mitään muuta rajaa kuin se että täytettyään 

maan niiden täytyy turvautua toistensa toimeentulokeinoihin. 
Hän sanoo, että siellä missä maan pinnalta puuttuu muita 
kasveja se vähitellen siementyy ja täyttyy yhdestä ainoasta 
lajista, kuten esimerkiksi hampusta; ja jos ei ole muita asuk- 
kaita, sen pian täyttää yksi ainoa kansakunta, vaikkapa 
englantilaiset. 

Tämä on kiistämätön totuus. Eläin- ja kasvikunnan kautta 
luonto on kaikkialle levitellyt uutta elämää hyvin tuhlaile- 
valla ja vapaalla kädellä, mutta se on ollut melko kitsas 
hankkimaan tälle elämälle tilaa ja ravintoa. Maapallon kaikki 
siemen täyttäisi miljoonia maailmoja muutamassa tuhannessa 
vuodessa, jos se saisi esteettömästi kehittyä. Välttämättömyys, 
tuo luonnon itsevaltainen, kaikkeen ulottuva laki, pitää sen 
ennalta määrätyissä rajoissa. Kasvikuntaa ja eläinkuntaa 
hillitsee tämä suuri ehkäisyn laki, eikä ihminen voi väistää 
sen määräysvaltaa, järkeili tai ponnisteli hän miten tahansa. 

Kasvien ja järjettömien eläinten kannalta asia on yksin- 
kertainen. Niitä ajaa mahtava vaisto lisätä lajiaan, eikä tämän 
vaiston vaikutus varmastikaan lakkaa jälkeläisten elättämisen 
aiheuttamasta huolesta. Siispä milloin vain on mahdollisuus, 
lisääntymisen tarve vaikuttaa täydellä tehollaan, ja liika- 
lisääntymisen vaikutukset hillitsee myöhemmin elintilan ja 
ravinnon puute. 

Tämän ehkäisevän tekijän vaikutukset ihmiseen ovat moni- 
mutkaisempia. Joskin häntä ajaa yhtä voimakas vaisto, järki 
tulee väliin ia kysyy, onko syytä tuottaa maailmaan olentoja 
joille ei voi turvata toimeentuloa. Jos ihminen noudattaa tätä 
luonnollista ajatusta, on ehkäisystä liian usein seurauksena 
paheita. Jos hän ei sitä noudata, ihmiskunta pyrkii jatkuvasti 
lisääntymään enemmän kuin toimeentulo sallii. Mutta koska 
sen lain johdosta, jonka mukaan ravinto on ihmiselämälle 
välttämätöntä, väestö tosiasiallisesti ei voi koskaan lisääntyä 
toimeentulon vähimmäisrajan alapuolelle, täytyv väestönkas- 
vua hillitsevien tekijöiden jatkuvasti toimia siten, että ravin- 
non hankkiminen vaikeutuu. Vaikeutumisen täytyy olla jossa- 
kin havaittavissa, ja sen täytyy suuressa osassa ihmiskuntaa 
tuntua raskaana, joko jonakin kurjuuden monista muodoista 
tai kurjuuden pelkona. Väestön alituinen pyrkimys lisääntyä 
enemmän kuin toimeentulomahdollisuudet sallivat sekä mai- 
nittujen syiden aiheuttama väestön pysyttäminen rajoissa, 
joiden yli se ei voi päästä, käy riittävän selvästi ilmi niistä 
erilaisista yhteiskunnista, joissa ihminen on elänyt. Mutta 
ennen kuin jatkamme tätä tarkastelua, ongelman voi ehkä 
nähdä tarkemmin jos yritämme selvittää, mikä olisi väestön 
luonnollinen lisääntymisnopeus, jos sille annettaisiin täysi 
vapaus, ja kuinka nopea tuoton lisäys olisi odotettavissa 
jos ihminen pääsisi harjoittamaan tuotantoa mahdollisimman 
suotuisissa oloissa. 


Tarkastellessaan silloisten vähäisten, vain muutamista maista 
saatujen tietojen valossa lisääntymisnopeutta Malthus toteaa, että 
väestö saattaa joillakin seuduilla kaksinkertaistua kahdessakymme- 
nessäviidessä vuodessa ja joskus viidessätoistakin vuodessa. Nykyään 
tiedetään, että koko maailman väestö tällä hetkellä voi kaksin- 
kertaistua juuri joka kahdeskymmenesviides vuosi. Tämä merkitsee 
sitä että väestö kasvaa geometrisena sarjana. Sitten Malthus siirtyy 
pohtimaan, miten nopeasti tuotanto voisi kasvaa, ja päätyy siihen, 
ettei se voi kasvaa nopeammin kuin aritmeettisen sarjan mukaisesti. 
Tässä Malthus erehtyy, sillä tällaista lukujen mystiikkaa kysymyk- 
seen ei liity. Malthusin aikojen jälkeinen kehitys on osoittanut, että 
tuotantoa voi lisätä paljon nopeammin kuin hän kykeni kuvittele- 
maan (ei kuitenkaan geometrisen sarjan mukaisesti). Toinen asia 
on, että tuotannon lisäystä ei läheskään kokonaan käytetä nälän 
torjumiseen. Huomautettuaan, että maapallolla on paljon melko 
harvaan asuttuja alueita joista voisi saada lisää toimeentulomah- 
dollisuuksia, hän varoittaa, ettei kehittyneillä kansoilla ole oikeutta 
hyötyä kehittymättömien kustannuksella; mutta juuri näinhän on 
sitten käynyt ja tällä tavalla vain lykätty sitä hetkeä, jolloin yleis- 
maailmallinen kriisi puhkeaa. Lopuksi Malthus laskee tilanteen 
kehityksen, ellei väestönkasvua ehkäistäisi; meidän aikanamme 
väestön ja tuotannon suhde olisi hänen laskunsa mukaan yhdeksän 
suhde yhteen. On vaikeaa laskea, mikä todellinen suhdeluku on, 
mutta kun ajattelee, että 400 miljoonaa ihmistä elää hyvin, miljardi 
huonosti ja loput nälässä, voi arvailla, että kahden suhde yhteen on 
melko lähellä oikeaa. Ensimmäisen kappaleen lopussa Malthus 
sanoo: 


Tässä olettamuksessa (nimittäin väestön ja tuotannon suh- 
teen kehitystä koskevassa) ei edellytetä maapallon tuotolle 
mitään rajaa. Se voi lisääntyä ikuisesti, mutta silti väestön- 
kasvun mahti on niin paljon suurempi, että ihmislajin lisään- 
tymisen voi pitää toimeentulomahdollisuuksien tasalla vain 
välttämättömyyden lain ankara käsky. 


Toinen kappale. Väestönkasvun yleisistä esteistä ja niiden 
vaikutuksesta. 


Viime kädessä väestönkasvua siis hillitsee ravinnon puute, 
joka pakosta seuraa väestön ja ravinnontuotannon kasvu- 
nopeuksien erosta. Mutta tämä viimeinen este ei koskaan ole 
välitön este muulloin kuin varsinaisen nälänhädän aikana. 

Välittömän esteen voi sanoa koostuvan kaikista niistä ta- 
voista ja kaikista niistä sairauksista, jotka näyttävät aiheu- 
tuvan toimeentulomahdollisuuksien niukkuudesta, sekä kai- 
kista tästä riippumattomista syistä, joko moraalisista tai 

fyysisistä, jotka ovat omiaan ennen aikojaan heikentämään ja 
tuhoamaan ihmisen. 

Nämä väestönkasvun esteet, jotka jatkuvasti enemmän tai 
vähemmän tehokkaasti vaikuttavat jokaisessa yhteiskunnassa 
ja pitävät väkiluvun toimeentulomahdollisuuksien rajoissa, voi 
luokitella kahteen pääryhmään, ehdollisiin ja ehdottomiin.* 
Silloin kun ehdollinen este on tietoinen, se on ihmiselle omi- 
nainen ja johtuu hänen ylivoimaisista älyllisistä kyvyistään, 
mikä suo hänelle mahdollisuuden tehdä kauas tulevaisuuteen 
kantavia laskelmia. Kasvien ja järjettömien eläinten määrät- 
tömän lisääntymisen esteet ovat yleensä ehdottomia; jos ne 
ovat ehdollisia, ne ovat tiedottomia. Mutta kun ihminen 
näkee ympäristössään sen hädän joka suuriperheisillä usein 
on, kun hän ajattelee nykyistä asemaansa, omaisuuttaan tai 
tuloja jotka hän nyt itse kuluttaa miltei kokonaan, ja kun 
hän laskee sen määrän jonka jokainen uusi yksilö veisi kun 
jaettavaksi ehkä seitsemälle, kahdeksalle tulisi vain hyvin 
vähän lisää annettavaa, hän ei voi olla tuntematta epäilystä 
siitä pystyykö hän elättämään ne jälkeläiset, jotka hän saat- 
taisi tuottaa maailmaan jos noudattaisi luontoaan. Tasa-arvoi- 
suuden vallitessa, jos sellaista olisi, kysymys olisi yksinker- 
tainen. Yhteiskunnan nykytilassa hän joutuu miettimään toi- 
sella tavalla. Haluaako hän alentaa elintasoaan ja luopua 
suureksi osaksi entisistä tavoistaan? Tarjoutuuko mitään 
tointa, jolla voisi ajatella pystyvänsä pitämään yllä perhettä? 
Eikö hän itse ainakin joutuisi suurempiin vaikeuksiin ja teke- 
mään enemmän työtä kuin yksin ollessaan? Eikö häneltä 
puuttuisi mahdollisuuksia antaa lapsilleen samanlaista koulu- 
tusta ja kehitystasoa kuin hänellä itsellään on ollut? Voiko 
hän edes olla varma siitä että — jos hänellä olisi suuri perhe 
— hän parhaimmalla tahdollaankaan pystyisi pelastamaan 
heidät ryysyiltä ja kurjalta köyhyydeltä, joka johtaisi heidät 
yhteiskunnalliseen rappioon? Ja jäisikö hänelle sitten muuta 
kuin katkera pakko menettää riippumattomuutensa ja elääk- 
seen turvautua armeliaisuuden vähiin antimiin? 


Ehdollisiksi esteiksi Malthus katsoo pidättymisen avioliitosta, jota 
hän ilmeisesti pitää ainoana pelastuksena, vaikka ei sitä suoraan 
sanokaan. Ehdottomista esteistä on osa sellaisia, joita emme itse 
tuota, nimittäin kaikki ne jotka johtuvat suoranaisesti kurjuudesta 
ja joihin kuuluu raadanta, epäterveelliset ammatit, sairaudet ja 
kulkutaudit yms. Me itsekin aiheutamme itsellemme esteitä, kuten 
sodat ja kaikkinainen kohtuuttomuus osoittavat; niiden aiheuttajana 
on Malthusin mielestä pahe ja niiden seurauksena kurjuus. Kaikki 
väestönkasvun esteet voi siis Malthusin mielestä palauttaa moraa- 
lisiin esteisiin, nimittäin paheeseen ja kurjuuteen. 


* Alkuperäiset termit ovat 'preventive and positive checks; ensinmainitut 
rajoittavat syntyvyyttä, jälkimmäiset lisäävät kuolleisuutta. 

Jotkin näistä esteistä vaikuttavat jokaisessa maassa, mutta 
huolimatta niiden yleisyydestä on vain vähän valtioita, joiden 
väestössä ei ilmenisi jatkuvaa pyrkimystä nälkärajalle. Tämä 
yhtämittainen pyrkimys on omiaan rasittamaan alimpia yhteis- 
kuntaluokkia ja estämään niitä parantamasta asemaansa tuntu- 
vasti ja pysyvästi. Nykyisessä yhteiskunnan vaiheessa tällainen 
tulos näyttää syntyvän seuraavalla tavalla. 

Voimme olettaa, että jokaisessa maassa toimeentulomahdol- 
lisuudet juuri riittävät hyvin elättämään sen asukkaat. Väes- 
tön jatkuva pyrkimys kasvaa, joka ilmenee jopa kaikkein 
turmeltuneimmissakin yhteiskunnissa, saa väkiluvun nouse- 
maan ennen kuin toimeentulomahdollisuudet ovat lisäänty- 
neet. Sen vuoksi se ravinto, joka ennen riitti ruokkimaan 11 
miljoonaa (Englannin silloinen väkiluku — Suom.), täytyy 
nyti jakaa yhdentoista ja puolen miljoonan kesken. Tämän 
seurauksena köyhien elintaso laskee, ja monet heistä joutuvat 
pahaan ahdinkoon. Koska työntekijöitä on myös saatavana 
enemmän kuin ennen, työstä maksettavan hinnan täytyy 
ruveta alenemaan, kun taas tuotantopalkkiot samalla pyrki- 
vät nousemaan. Siksi työläisen täytyy tehdä enemmän työtä 
ansaitakseen yhtä paljon kuin aikaisemmin. Tämän pulakau- 
den aikana avioliitto on niin arveluttava ja perheen elatus 
niin vaikeaa, että väestönkasvu melkein pysähtyy. 


Tätä vastaan nykyäänkin huomautetaan sanomalla, että nälkä- 
rajalla ihminen elää vain päivän kerrallaan eikä ajattele, onko avio- 
liitto arveluttava vai ei, mutta huomio onkin kiinnitettävä sanon- 
taan ”perheen elatus niin vaikeaa”, mikä merkitsee, että kuolleisuus, 
varsinkin lapsikuolleisuus nousee, kuten hyvin tiedämme. On myös 
käänteisiä tapauksia tiedossa: vuosina 1931—41, jolloin Intiassa oli 
yhtämittaisesti hyviä satoja, Intian väkiluku kasvoi ennennäkemä- 
töntä vauhtia, 50 miljoonalla eli 5 miljoonalla vuodessa. Tähän 
tulee Malthus seuraavassa. 


Samalla kertaa työn halpuus ja työvoiman ylitarjonta sekä 
tarve sitä varten lisätä tuotantoa rohkaisevat maanviljelijöitä 
ottamaan enemmän työvoimaa, raivaamaan uutta maata sekä 
käsittelemään tehokkaammin ja parantamaan sitä maata, joka 
jo on viljelyksessä, kunnes toimeentulokeinojen ja väestön suh- 
de tulee samaksi kuin sinä aikana, josta lähdimme. Juuri kun 
tilanne työntekijän kannalta alkaa taas tulla mukavammaksi, 
väestönkasvua hillitsevät tekijät hellittävät taas jonkin verran 
otettaan, ja vähän ajan kuluttua sama onnellisuuden taantu- 
misen ja lisääntymisen vuorottelu toistuu. 

Tällaiset heilahtelut eivät luultavasti näytä ilman muuta 
selviltä, ja tarkkaavaisimmallekin havainnoitsijalle saattaa olla 
vaikeata todentaa tällaista vuorottelua. Kukaan harkitseva 
ihminen, joka syventyy aiheeseen, ei juuri voi uskoa, ettei 

tällaista heilahtelua todella tapahdu, vaikkakaan se ei ole 
niin silmiinpistävää kuin olen kuvannut, ja paljon epäsään- 
nöllisempää. 

Yhtenä pääsyynä siihen, miksi tätä vaihtelua on ollut vai- 
kea huomata ja miksi kokemus ei ole sitä selvemmin osoit- 
tanut kuin voisi luonnostaan odottaa, on se että ihmiskun- 
nasta toistaiseksi kirjoitettu historia yleensä on ollut vain 
yläluokkien historiaa. Meillä ei ole paljonkaan luotettavia 
tietoja sen ihmiskunnan osan tavoista ja tottumuksista, jossa 
nämä heilahtelut pääasiallisesti tapahtuvat. Tyydyttävä tä- 
mäntapainen yhden kansan ja yhden aikakauden historia vaa- 
tisi monien havainnoitsijoiden harjoittamaa alituista ja pikku- 
tarkkaa silmälläpitoa — paikallisoloja koskevien ja yleisten 
huomautusten muodossa — yhteiskunnan alemman luokan 
asemasta ja syistä jotka siihen vaikuttavat; ja täsmällisten 
johtopäätösten tekeminen tästä aiheesta vaatisi monien histo- 
rioitsijoiden työn monen peräkkäisen vuosisadan aikana. Täl- 
laisen tilastollisen tietouden keräämiseen on viime vuosina 
jo ryhdytty joissakin maissa, ja voimme luottaa saavamme 
paremman kuvan ihmisyhteiskunnan sisäisestä rakenteesta 
näiden tutkimusten edistyessä. Mutta tieteen voi sanoa vielä 
elävän lapsuuttaan, ja monet niistä tutkimuskohteista, joista 
olisi toivottavaa saada tietoa, on joko jätetty huomiotta tai 
niitä ei ole käsitelty kyllin tarkasti. Tähän tietouteen voi 
ehkä laskea aikuisten lukumäärän suhteen avioliittojen luku- 
määrään, sen missä määrin turmelusta on vallinnut seurauk- 
sena äitiyden ehkäistymisestä, lasten kuolleisuuden kaikkein 
pahimmassa ahdingossa elävissä yhteiskuntakerroksissa suh- 
teessa niihin joille elämä on helpompaa, työn todellisen hin- 
nan vaihtelut, havaittavat erot yhteiskunnan alimpien luokkien 
mukavuudessa ja onnessa (eri aikoina tietyn ajan kuluessa), 
ja hyvin tarkat syntyvyys- ja avioliittorekisterit, jotka ovat 
tavattoman tärkeitä tämän aiheen käsittelylle. 

Tällaisia yksityiskohtia sisältävä rehellinen historia olisi 
omiaan valottamaan sitä tapaa, millä jatkuva väestönkasvun 
este vaikuttaa, ja luultavasti todistaisi taantumisen ja edistyk- 
sen vuorottelun, jonka mainitsimme, vaikkakin heilahtelujen 
pituuksien täytyy olla epäsäännöllisiä, koska asiaan vaikuttaa 
monia sivutekijöitä, kuten uusien teollisuudenhaarojen syn- 
tyminen tai entisten epäonnistuminen, maataloudellisen yritte- 
liäisyyden vaihtelut, lihavat vuodet ja laihat vuodet, sodat, 
sairauden ajat, huonot lait, maastamuutto ja muut saman- 
tapaiset tekijät. 

Seikka, joka ehkä enemmän kuin mikään muu on ollut 
omiaan estämään näkemästä heilahteluja, on työn nimellisen 
ja todellisen hinnan ero. Tapahtuu erittäin harvoin että työn 
nimellishinta yleisesti laskee, mutta tiedämme hyvin että se 
usein pysyy samana silloinkin, kun provisioiden nimellishinta 


on vähitellen nousussa. Itse asiassa tämä merkitsee työn to- 
dellisen hinnan alenemista, ja tällaisena aikana yhteiskunnan 
alempien luokkien aseman täytyy vähitellen huonontua. Mutta 
maanomistajat ja kapitalistit rikastuvat työn todellisesta hal- 
puudesta. Suurentuneen pääomansa turvin he voivat ottaa 
työhön enemmän väkeä, ja kun väestönkasvu on luultavasti 
hieman estynyt perheen elättämisen vaikeuduttua, työvoiman 
tarve tulee tietyn ajan kuluttua tarjontaa suuremmaksi, jolloin 
työn hinta tietenkin nousee jos se saa hakeutua luonnolliselle 
tasolleen, ja sen vuoksi päiväpalkassa sekä yhteiskuntaluok- 
kien alempien luokkien asemassa tapahtuu vuorotellen taan- 
tumista ja edistymistä, vaikka työn hinta ei ehkä koskaan 
nimellisesti laskisi. Luontaistaloudessa, jossa työllä ei ole 
mitään kiinteää hintaa, tapahtuu epäilemättä samanlaisia hei- 
lahteluja. Kun väestö on lisääntynyt nälkärajalle, kaikki eh- 
dolliset ja ehdottomat esteet luonnollisesti toimivat entistä 
tehokkaammin. Paheelliset sukupuolitavat ja lasten heitteille- 
jättö yleistyvät, ja sodan sekä epidemioiden todennäköisyys 
ja tuhoisuus kasvavat, ja syyt ovat jatkuvasti vaikuttamassa, 
kunnes väestö on vähentynyt ravinnonsaantia vastaavalle ta- 
solle: sen jälkeen nousu suhteelliseen yltäkylläisyyteen saa 
aikaan väestönkasvua, ja jonkin ajan kuluttua sen vauhtia 
alkavat taas hillitä samat syyt. 


Suomentanut ja refjeroinut Lasse Sammalisto 

Sitä sananvapautta 


Joulukuun 1. päivänä pidettiin 
B-Messuhallissa suuri mielen- 
osoituskokous ydintuhoa vastaan 
ja rauhan puolesta. B-Messu- 
halli oli ääriään myöten täynnä 
yleisöä tässä kokouksessa, jonka 
olivat yhdessä järjestäneet Suo- 
men kaikki rauhanjärjestöt. 

Seuraavana päivänä tästä ko- 
kouksesta ei mainittu sanalla- 
kaan missään sanomalehdessä 
Kansan Uutisista oikealle. Uusi 
Suomi ja Helsingin Sanomat 
kyllä tiesivät kertoa, että sama- 
na päivänä oli A-Messuhallissa 
ollut 10 000 pyhäkoululaista juh- 
laansa viettämässä. 

Aikaisemmin päivällä samana 
joulukuun ensimmäisenä järjes- 
tettiin Yliopiston juhlasalissa 
Suomen kansan rauhanviestin 
johdosta arvokas tilaisuus, jossa 
maan hallituskin oli näkyvästi 
edustettuna. Tästä kerrottiin 
oikeistolaisissakin lehdissä, mut- 
ta ainoastaan muutamalla rivil- 
lä; tämä tilaisuus katsottiin pal- 
jon vähempiarvoiseksi kuin py- 
häkoululaisten juhla. 

Joulukuun 11. päivänä oli 
Kulttuuritalossa mielenkiintoinen 
ja onnistunut keskustelutilaisuus 

Katsauksia 


aiheesta ”Mistä kirjailija saa 
kirjoittaa?”. Kulttuuritalon sali 
oli käytäviä myöten täynnä vä- 
keä, ja keskustelussa — johon 
osallistui mm. Paavo Rintala — 
esitettiin monia huomionarvoisia 
näkökohtia kirjailijan työstä ja 
asemasta tässä yhteiskunnassa. 

Tästä tilaisuudesta kertoi seu- 
raavana päivänä yllättäen Huf- 
vudstadsbladet, samoin seuraa- 
van viikon Ylioppilaslehti, Muut 
lehdet Kansan Uutisia jälleen 
lukuunottamatta eivät pitäneet 
tätä tilaisuutta uutisen arvoisena 
saati sitten yksityiskohtaisempaa 
selostusta vaativana. 

Tällaisia esimerkkejä = voisi 
luetella loputtomiin: oikeisto- 
lehdet kuvittelevat, että ne vai- 
kenemalla voivat tukahduttaa 
liikkeet ja pyrkimykset, jotka 
eivät ole niille mieleen. 

Näiden lehtien omistajien ja 
toimittajien olisi syytä muistaa, 
ettei — ainoastaan = perättömien 
uutisten — julkaiseminen — vaan 
myös tärkeiden uutisten julkai- 
sematta jättäminen on omiaan 
rylsistyttämään sitä niin sanot- 
tua sanan vapauden miekkaa. 


Yhtenäiskoulu ja. 
opettajainvalinta 


Eduskunta teki merkittävän 
kulttuuripoliittisen ratkaisun 
marraskuun 23. päivänä. Se hy- 
väksyi toivomuksen, jossa hal- 
litusta kehotetaan ryhtymään 
kiireellisesti toimenpiteisiin pe- 
ruskoulumme uudistamiseksi yh- 
tenäiskouluperiaatteen — mukai- 
sesti. Hallituksen tulee tämän 
jälkeen toimia niin että se antaa, 
kuten eduskunnan päätöksessä 
sanotaan, välittömästi koulun- 
uudistusta koskevat lakiesitykset 
eduskunnalle. 

Ennen kuin koulunuudistusta 
voidaan ryhtyä toteuttamaan, on 
ratkaistava monia siihen liittyviä 
kysymyksiä, jotka koskevat mm. 
hallintoa, jatkokoulutuksen ni- 
veltämistä — peruskouluun — sekä 
kustannusten jakoa kuntien ja 
valtion välillä. Erääksi kaikkein 
suurimmaksi ja keskeisimmäksi 
ongelmaksi muodostuu ilmeisesti 
opettajainvalmistuksen =järjestä- 
minen uuden peruskoulun tar- 
peita varten. 

Kouluohjelmakomitea on mie- 
tinnössään — käsitellyt — jossakin 
määrin toimenpiteitä opettajain- 
valmistuksen kehittämiseksi. 
Myös kouluhallitus on kiinnit- 
tänyt huomiota koulunuudistuk- 
sen tähän puoleen lausunnos- 
saan. Lisäksi on mm. apulais- 
professori Annika Takala kirjoi- 
tuksessaan ”Eräitä näkökohtia 
opettajakoulutuksemme uudista- 
miseksi” käsitellyt asiaa. 

Kaikissa opettajainvalmistusta 
koskevissa suunnitelmissa ja lau- 


sunnoissa on lähtökohtana pi- 
detty — entistä voimakkaampaa 
opettajain tiedollisen tason ko- 
hottamista, tarkemmin sanoen 
opetusaineen = mahdollisimman 
täydellistä — hallintaa. Tämän 
ohella on tähdennetty peda- 
gogisen koulutuksen lisäämistä. 
Professori Takala toteaa edellä 
mainitussa kirjoituksessaan: 
”Suunniteltu yhtenäiskoulu mer- 
kitsisi toteutettuna sitä, että sen 
opettajilta vaadittaisiin suurem- 
paa pedagogista taitoa kuin 
minkään = nykyisen koulumme 
opettajilta.” Prof. Takala perus- 
telee käsitystään sillä, että yhte- 
näiskoulussa väliasteen oppilas- 
aines ei ole niin tasaista kuin 
se on nykyään toisaalta oppi- 
koulussa, toisaalta kansakoulus- 
sa. Edelleen hän viittaa siihen, 
että yhtenäiskouluun tulee oppi- 
laita myös ”kansan perusluokas- 
ta”. Tämän vuoksi ei vaikeiden 
oppilaiden ongelmaa prof. Taka- 
lan mukaan enää voida ratkaista 
erottamalla heidät ja lähettä- 
mällä takaisin kansakouluun, 
kuten nykyisessä oppikoulussa 
usein menetellään. Tässä yhtey- 
dessä on syytä huomauttaa, että 
prof. Takalan mielipide vaikeit- 
ten lasten —yhteiskunnallisesta 
taustasta — kansan perusluokka 
— on aivan perustelematon. On- 
gelmalapsia tulee kaikista luo- 
kista, eikä vähiten ylemmistä 
luokista. Tämä huomautus ei 
tarkoita sitä, etteikö opettajain 
pedagogiseen — koulutukseen =ja 

erityisesti heidän taitoonsa käsi- 
tellä vaikeita lapsia olisi kiin- 
nitettävä suurta huomiota. 


Kouluhallituksen — kouluohjel- 
makomitean mietintöä koskevas- 
sa lausunnossa todetaan, että 
nykyisen oppikoulun lehtorin ja 
opettajan kelpoisuuden saavut- 
taneiden henkilöiden tulisi olla 
päteviä myös yhtenäiskoulun 
opettajan virkoihin. Peruskoulun 
opettajatason yhtenäisyys kui- 
tenkin vaatii, että sen eri astei- 
den ja eri aineiden opettajat 
saisivat yhtenäisen pedagogisen 
koulutuksen. — Kouluhallituksen 
käsityksen mukaan olisi yhte- 
näiskoulun yläasteen opettajien 
pedagogista valmistusta lähen- 
nettävä ala- ja keskiasteen opet- 
tajien, siis nykyisten kansan- 
koulunopettajain valmistukseen. 
Tämä voisi tapahtua parhaiten 
järjestämällä pedagoginen val- 
mistus samoissa laitoksissa ta- 
pahtuvaksi. 


Kouluohjelmakomitean — mie- 
tinnössä on käsitelty erikseen 
kansakoulunopettajain — valmis- 
tusta. Eräitä komitean esittämiä 
näkökohtia voidaan soveltaen 
pitää perustana myös yhtenäis- 
koulun — opettajain — valmistusta 
koskevissa suunnitelmissa. 


Varsinaisen kansakoulun luok- 
kaopettajain valmistuksen osalta 
kouluohjelmakomitea toteaa, 
ettei opettajainvalmistuksessa ole 
otettu riittävästi huomioon tule- 
vien opettajien henkilökohtaisia 
taipumuksia ja harrastuksia. Jo- 
kaisen oppilaan täytyy kaikissa 
aineissa suorittaa sama oppi- 
määrä, ellei oteta lukuun har- 
voja vapaaehtoisia aineita. Vas- 
taisuudessa — olisi |seminaarien 
opetusohjelmat pyrittävä järjes- 

tämään niin, että oppilaat voisi- 
vat keskittää opiskelunsa valit- 
semansa opetusasteen ja koulun 
sijaintialueen mukaan. 
Ylioppilaspohjaisen kansakou- 
lunopettajainvalmistuksen osalta 
komitea ehdottaa, että valmistus 
olisi — pidennettävä — nykyisestä 
kaksivuotisesta kolmevuotiseksi. 
Tämä sen vuoksi että monet 
ylioppilaat eivät ole opiskelleet 
lainkaan enemmän kuin keski- 
koulun käyneet opettajainvalmis- 
tuksessa tärkeitä aineita esim. 
fysiikkaa, kemiaa, luonnonhisto- 
riaa ja maantiedettä. 
Kouluohjelmakomitea on kui- 
tenkin sitä mieltä, että kansa- 
koulunopettajainvalmistuksen tu- 
lee edelleen tapahtua keskikou- 
lupohjalla. Kansakoulun luokka- 
opettajat, joista edellä on ollut 
kysymys, tulisivat toimimaan 
myös yhtenäiskoulun opettajina, 
ainakin sen ala- ja keskiasteella. 
Prof. Takala esittelee erään toi- 
sen — yhtenäiskoulun = opettajain 
valmistusta koskevan suunnitel- 
man, Sen mukaan kaikki opetta- 
jakoulutus muutetaan asteittai- 
sesti ylioppilaspohjaiseksi. Hu- 
manististen tieteiden kandidaatin 
tutkinto tuottaisi pätevyyden yh- 
tenäiskoulun ala-asteella opetta- 
miseen. Keskiasteen opettajan 
pätevyyteen vaadittaisiin huma- 
nististen tieteiden tai luonnon- 
tieteiden = kandidaatintutkinto, 
jonka pääaineet kuuluvat ope- 
tettaviin oppiaineisiin. Koulu- 
ohjelmakomitean ehdotuksen 
mukaan tapahtuu opetus vielä 
keskiasteella pääasiallisesti luok- 
kaopettajan — johdolla, — mutta 
myös = aineopettajia tarvitaan. 
Prof. Takalan esittelemän suun- 
nitelman mukaan on yläasteen 
opettajilta vaadittava sellainen 


koulutus, jota nykyään vaaditaan 
keskikoulun opettajilta. 

On ilmeistä, että opettajain- 
valmistuksen muuttaminen yli- 
oppilaspohjaiseksi on tavoite, 
johon tulee vähitellen pyrkiä. 
Siirryttäessä — rinnakkaiskoulusta 
yhtenäiskouluun ja monia vuosia 
sen jälkeen joudutaan vielä tyy- 
tymään keskikoulun päästötut- 
kintoon perustuvaan opettajain- 
valmistukseen. Opettajain tiedol- 
lisen ja pedagogisen tason ko- 
hottamiseksi on luonnollisesti 
järjestettävä riittävästi täyden- 
nys- ja jatkokursseja esim. kesä- 
yliopistoissa. Ei liene mahdo- 
tonta turvautua myös radion ja 
television suomiin mahdollisuuk- 
siin, joita Ruotsissa on käytetty 
hyväksi. On syytä harkita tar- 
koin, onko opettajainvalmistus 
siirrettävä kaikilta osiltaan kor- 
keakouluissa tapahtuvaksi. Tat- 
koituksenmukaisimmalta tuntuu 
ainakin tässä vaiheessa, että 
yhtenäiskoulun ala- ja keski- 
asteen opettajain valmistus ta- 
pahtuisi seminaareissa ja että 
vasta yläasteen opettajain val- 
mistus suoritettaisiin korkeakou- 
luissa. Pedagogisen valmistuksen 
osalta voidaan yhtyä kouluhalli- 
tuksen käsitykseen, että ylä- 
asteen = opettajain pedagogista 
koulutusta on lähennettävä ala- 
ja keskiasteen opettajien valmis- 
tukseen järjestämällä se samoissa 
laitoksissa tapahtuvaksi. Tällä 
tavalla voidaan alun alkaen 
luoda yhtenäisyyttä peruskoulun 
opettajistoon. 

Vaikean ongelman epäilemättä 
tulee muodostamaan =siirtymis- 
vaiheessa kielten, matematiikan, 
fysiikan ja kemian opettajien 
saanti. Meillähän on jo nyt huo- 
mattava vajaus pätevistä mate- 


maattisten ja luonnontieteellis- 
ten aineiden opettajista. 
Yhtenäiskoulun ala- ja keski- 
asteella sekä — siirtymävaiheen 
aikana osittain myös yläasteella 
on kielten opetuksessa turvau- 
duttava — kansakoulunopettajiin. 
Koska kansakoulunopettajain 
valmistus — tapahtuu — nykyisin 
keskikoulupohjalla, niin tämä 
muodostaa tyydyttävän lähtö- 
kohdan kielten opetuksen jatko- 
koulutukselle. — Kesäyliopistoja, 
tilapäiskursseja, uikomaisia opin- 
tomatkoja ja muita vastaavia 
mahdollisuuksia on käytettävä 
hyväksi. Tärkeää on, että opet- 
tajat kykenevät ohjaamaan pe- 
ruskoulun oppilaita mahdollisim- 
man pitkälle käytännön kieli- 
taidon saavuttamisessa. Kielten- 
opettajain valmistuksessa on tä- 
män vuoksi erittäin suuri mer- 
kitys käytännön . koulutuksella. 
Koska tavoitteena on käytännön 
kielitaito, ei liene mahdotonta 
saada kansakoulunopettajista 
riittävän päteviä kieltenopettajia 
ainakin siirtymävaiheen ajaksi. 
Mitä tulee matematiikan opet- 
tajiin, on ilmeisesti turvaudutta- 
va erikoisvalmistukseen järjestä- 
mällä esim. kesäkursseja mate- 
matiikassa, fysiikassa ja kemias- 
sa. Käsitellessään matematiikan- 
opettajain vajauksen poistamista 
kouluohjelmakomitea — ehdottaa 
mm. kirjeellisten tehtävien anta- 
mista. Ehdotus vaikuttaa mie- 
lenkiintoiselta, ja sitä kenties 
voitaisiin soveltaa eräiden mui- 
den aineiden opettajain täyden- 
nys- ja jatkokoulutukseen. 
Kouluohjelmakomitea = toteaa 
edelleen, että matematiikan, 
fysiikan ja kemian opettajia 
voitaisiin ehkä saada diplomi- 
insinöörin — tutkinnon — suoritta- 


43 


| 
| 
| 
| 
| 
H 
[1 
| 


neista. Pätevyyden täydentämi- 
seksi heille voitaisiin antaa joko 
ennen auskultointia tai auskul- 
toinnin yhteydessä tarpeellista 
täydennysvalmennusta. = Kansa- 
koulun matematiikan aineopet- 
tajaksi pätevä kansakoulunopet- 
taja pitäisi voida katsoa kelpoi- 
seksi opettamaan myös yhte- 
näiskoulun yläasteella. 
Yhtenäiskouluun — siirtyminen 
merkitsee — luonnollisesti koko 
opettajainvalmistuksen uudelleen 
arviointia. Ei pidä kuitenkaan 


Laiha sovinto 


Fi pidä paikkaansa, että 
kaikki rauhankokoukset olisivat 
ikävystyttäviä tai pitkäpiimäisiä. 
Kun torstaina 28. marraskuuta 
nousin Sejmissä, Puolan parla- 
mentissa, Varsovan Maailman 
rauhanneuvoston kokouksen ava- 
jaisissa kunnioittamaan = edes- 
menneen presidentti J. F. Kenne- 
dyn muistoa, niin totesin, ettei- 
vät kaikki hänen muistoaan ha- 
lunneet — kunnioittaa. Nelisen- 
kymmentä noin 400 osanotta- 
jasta jäi istumaan. Sitten he 
protestoivat. 

— Miksi emme kunnioita nii- 
den muistoa, jotka ovat taistel- 
leet ja uhranneet elämänsä 
kamppailussa kaikenlaista sortoa 
vastaan? Me emme voi hyväk- 

jättää käyttämättä niitä mahdol- 
lisuuksia, joita nykyinen opetta- 
jainvalmistus tarjoaa. Tärkeää 
on, että eduskunnan nyt tehtyä 
periaateratkaisunsa yhtenäiskou- 
lun hyväksi, kouluhallitus ryhtyy 
viipymättä laatimaan suunnitel- 
maa yhtenäiskoulun opettajain 
valmistamiseksi ja että se suun- 
nitelmaa laatiessaan punnitsee 
kaikkia niitä ehdotuksia, joita 
julkisuudessa on esitetty yhte- 
näiskoulun erään avainongelman 
ratkaisemiseksi. 


ALT 


syä, että maailmanimperialismin 
johtomaan pääedustajalle teh- 
dään kunniaa tässä tilaisuudessa, 
sanoi — kiinalainen — valtuutettu 
protestissaan. 

Mielestäni hän oli oikeassa. 
Me, jotka nousimme ylös, olim- 
me myös oikeassa. Me kunnioi- 
timme Kennedyä miehenä, joka 
kerran oli sanonut, että ydin- 
aseitakin tehokkaampi ase tut- 
vallisuuden takaamiseksi on rau- 
hanomainen yhteistoiminta. Pro- 
testoijat kun puolestaan pitivät 
häntä sen leirin johtajana, joka 
sytjii ja on jatkuvasti kieltäy- 
tynyt tunnustamasta maailman 
väkirikkainta valtakuntaa, joka 
tavalla ja toisella käy rikollista 
sotaa Etelä-Vietnamissa, Etelä- 


Koreassa, Karibian merellä ja 
muualla. 

Kuten amerikkalaiset itsekin 
usein tunnustavat, on heidän 
presidentinvaalinsa valinta kah- 
den pahan välillä. Kennedy oli 
kahdesta pahasta pienempi. Ei 
ole mitään järkevää syytä siihen, 
että protestoijat eivät välitä sii- 
tä, astuuko Kennedyn jälkeen 
johtoon kenties se suurempi 
paha. He näkevät ainoastaan 
mustaa ja valkoista, vaikka tosi- 
asiassa harmaan eri vivahteita 
on olemassa. Missään tapauk- 
sessa ei heidän luulisi toivovan 
mustan tulemista harmaan si- 
jaan. 

John Fitzgerald Kennedyn 
muiston kunnioittaminen Varso- 
van kokouksessa tuli aikakirjoi- 
hin merkityksi, eikä meillä ole 
mitään syytä katua sitä. 

Varsovan viisipäiväisessä ko- 
kouksessa oli edustajia yli 80 
maasta. Siellä esitettiin kymme- 
niä tilannekatsauksia, jotka kä- 
sittelivät rauhan kannalta ensi- 
arvoisen tärkeitä poliittismaan- 
tieteellisiä ja toimintakysymyk- 
siä. Ensimmäisen päivän väli- 
kohtaus ei hajottanut kokousta, 
kuten — pessimistisimmät = olivat 
pelänneet: se pikemminkin antoi 
”tervetullutta' vakuuttavuutta 
kokouksen — toiminnalle. Ilman 
sitä ei kokous myöskään olisi 
saanut — paradoksaalista kyllä 
— yhtä paljon huomiota osakseen 
läntisessä lehdistössä kuin nyt 
tapahtui. Tästä ei kuitenkaan 
ilman muuta seuraa, että vastai- 
suudessa olisi eripuraisuutta tie- 
toisesti lietsottava. 

Rauhankonferenssin = varsinai- 
nen luova työskentely tapahtui 
valiokunnissa, jotka asetettiin 
ensimmäisenä päivänä. Niitä tuli 


olemaan neljä: 1) toiminta läm- 
pöydinsodan vaaran estämiseksi 
ja yleisen aseriisunnan toteutta- 
miseksi, 2) toiminta rauhan ja 
kansallisen —riippumattomuuden 
puolesta, 3) kansainvälinen yh- 
teistyö taloudellisella, tieteelli- 
sellä ja kulttuurin alalla ja 4) 
maailman rauhanliikkeen näkö- 
alat, liikkeen aktivoiminen ja 
voimistaminen, kaikkien rauhan- 
voimien yhteistyö ja -toiminta. 

Kolme vuorokautta valiokun- 
nissa tehtiin ahkerasti työtä. 
Niissä — pidettyjen — esitelmien, 
alustusten ja puheenvuorojen 
joukkoon mahtui myös kolmen 
suomalaisen osanottajan kerto- 
mukset kotirintamalta, ja väit- 
täisin että verraten suurta huo- 
miota sai osakseen presidentti 
Kekkosen ehdotus Pohjolan ju- 
listamisesta ydinaseettomaksi 
vyöhykkeeksi sekä suomalaisten 
Viesti kaikille kansoille. Viiden- 
tenä eli viimeisenä kokouspäi- 
vänä valmiit, tiiviit ja asialli- 
set valiokuntamietinnöt luettiin 
yleiskokoukselle. Kuten avaus- 
päivänä jo oli paljastunut, ja- 
kautuivat käsitykset tietyissä ky- 
symyksissä kahteen suuntaan. 
Demokratian pelisääntöjen mu- 
kaisesti vähemmistön kanta tuli 
merkityksi — valiokuntamietintöi- 
hin eikä kenellekään jäänyt 
aihetta kapinointiin. 

Älköön kukaan kuitenkaan 
kuvitelko, ettei Maailman rau- 
hanneuvoston Varsovan kokouk- 
sen osanottajilla olisi ollut mah- 
dollisuutta myös muuhun kuin 
kokouksessa istumiseen. Vapaa- 
hetkinään useimmat suuntasivat 
matkansa minne mielivät: kuka 
ostoksille, kuka museoihin, am- 
mattiyhdistysmiehet — tapasivat 
kollegojaan ja tätiliittojen edus- 

tajat samoin. Kaikilla oli tilai- 
suus tutustua kaupunkikiertoaje- 
lujen yhteydessä mm. entiseen 
Gestapon — poliisivankilaan =tai 
käydä eräänä iltana koko osan- 
ottajajoukolle järjestetyssä oop- 
peraesityksessä. 

Omien vaelluksieni yhteydessä 
totesin, ettei ghettoa enää ole, 
ei edes sen raunioita, vaan nyky- 
aikainen asumalähiö on kohon- 
nut sen muinaiselle paikalle. 
Kulttuuripalatsin — ominaispaino 
Varsovan kaupunkikuvassa on 
kevenemässä, mikä johtuu siitä, 
että sen läheisyyteen parhaillaan 
kohoaa 10—20-kerroksisia raken- 
nuksia. Mieluisaa oli toki myös 
havaita, että puolalainen taide- 
maalari voi maalata aasinhän- 
nällä ja että kardinaali Wy- 
szynski voi saarnata ilman en- 
nakkosensuuria. Varsovan oop- 
perassa esitetty Stravinskin ba- 
letti Kevätuhri oli sitä paitsi 
erinomainen. ”Siinä on liikaa 
erotiikkaa”, sanoi Suomen val- 
tuuskunnan professorijäsen. Tä- 
mä vahvistakoon käsitykseni. 

Joulukuun 2., Maailman rau- 
hanneuvoston kokouksen viimei- 
nen istuntopäivä Varsovassa oli 
syvästi liikuttava. 

Nuori leski Lambrakis ja Ma- 
nolis Glezos esiintyivät yleis- 
kokoukselle. Molemmat ovat 
kreikkalaisia. Madame Lambra- 
kiksen puoliso oli rauhantaiste- 
lija ja yhteiskunnallinen uudis- 
taja. Hän kävi puhumassa ko- 
kouksissa. Ja hänet murhattiin 
kotioven kynnykselle poliisin sil- 
mien edessä. Sinä iltana vaimo 
ja lapsi odottivat miestään tur- 
haan. 

Manolis Glezoksen me tun- 
nemme. Hän sovitti 11 vuoden 
istumisella kreikkalaisessa van- 

kilassa ?rikoksiaan? sodan ju- 
mala Marsia vastaan. Tyrannit 
kuitenkin erehtyivät kuten yleen- 
sä: he eivät vielä koskaan ole 
onnistuneet eivätkä onnistu van- 
gitsemaan aatetta, ideaa; he 
eivät ole oppineet mitään siitä 
läksystä, joka tuli mm. keisari 
Neron osaksi. 

Kun Kreikan kansallissankari 
ja toisen kansallissankarin leski 
olivat esiintyneet, oli yleiskokous 
yksimielinen noustessaan kun- 
nianosoitukseen rauhan- ja va- 
paustaistelun uhreille. 

Vuoden 1963 Maailman rau- 
hanneuvoston kokouksen viralli- 
nen ohjelma päättyi puhemiehis- 
tössä hyväksyttyjen päätöslausel!- 
mien ratifiointiin. Päätöslausel- 
mia oli kaikkiaan toistakymmen- 
tä: 10 ?pientä”, jotka koskivat 
tilannetta maapallon kriisialueil- 
la. Sellaisia olivat mm.: Laos, 
Vietnam, Kuuba, Korea, ”Male- 
sia”. Ne ratifioitiin. 

Yleispäätöslauselmaehdotuksia 
oli kolme: puhemiehistön, Kiinan 
valtuuskunnan ja Kiinan linjan' 
japanilaisten (japanilainen rau- 
hanliike on jakautunut kahtia: 
Kiinan kannattajiin ja Maailman 
rauhanneuvoston enemmistölin- 
jan kannattajiin). Kustakin pää- 
töslauselmasta äänestettiin erik- 
seen = aloittaen — puhemiehistön 
ehdotuksesta. Äänet jakautuivat 
suhteessa 7 : 1 ehdotuksen rati- 
fioinnin puolesta eikä kumpi- 
kaan kahdesta muusta ehdotuk- 
sesta pystynyt saamaan taakseen 
merkittävää kannatusta. Kiinan 
valtuuskunnan — päätöslauselma- 
ehdotuksen puolesta äänestivät 
Kiinan, Pohjois-Korean, Pohjois- 
Vietnamin, Albanian sekä osa 
Japanin valtuuskuntaa. Päätös- 
lauselmassa — päinvastoin = kuin 


puhemiehistön ehdotuksessa mi- 
tätöidään osittaisen ydinkoekiel- 
tosopimuksen merkitys. ”Heidän 
(USAn, Ison Britannian ja Neu- 
vostoliiton — PK) tarkoituksensa 
allekirjoittaessaan tämän sopi- 
muksen on varmistaa itselleen 
ydinmonopoli . . .” Ehdotuksessa 
vaaditaan kaikkia ihmisiä tuo- 
mitsemaan Moskovan sopimus. 
Ja kuten Kiinan valtuuskunta 
alun alkaen vaati päävihollisen 
selvää osoittamista, niin sen se 
omassa ehdotuksessaan täysin 
toteuttaakin, ts. käy kiivaasti 
USAn | imperialismia — vastaan, 
jota ei nimeltä lainkaan mainita 


puhemiehistön — päätöslauselma- 
ehdotuksessa — valitettavasti 
tai ei. 


Maailman rauhanneuvosto ei 
hajonnut. Sanoisin, että eräänä 
syynä siihen oli se, ettei Kiina 
halua menettää niitä harvoja 
kansainvälisiä foorumeja, joilla 
sillä on mahdollisuus esiintyä. 
Ei myöskään ole uskottavaa, 
että Maailman rauhanneuvos- 
tolle olisi samantekevää, ovatko 


Kiinan linjan? kannattajat mu- 
kana vai eivät. Ilmeisesti puhe- 
miehistössä käytiin pitkällisiä 
neuvotteluja tästä aiheesta. Sii- 
hen viittaa jo sekin, että viimei- 
sen päivän istuntoa siirrettiin 
tunti tunnilta, sen lopulta alkaes- 
sa seitsemän tuntia aikataulusta 
myöhästyneenä. Pienten” pää- 
töslauselmien sanamuodosta saa 
taas sen käsityksen, että niissä 
on annettu myönnytyksiä Kii- 
nalle: Kiina äänestikin kaikkien 
niiden hyväksymisen puolesta. 

Oman —yleispäätöslauselmaeh- 
dotuksensa Kiinan valtuuskunta 
ilmeisesti esitti siksi, että ”säi- 
lyttäisi kasvonsa”, sillä sen täy- 
tyi olla täysin tietoinen siitä, 
ettei se tule ratifioiduksi. 

Avajaispäivänä puhemiehistön 
esittämä toivomus, että yhdis- 
täviä — tekijöitä — korostettaisiin 
erottavien kustannuksella, oli to- 
teutunut. Varsovan kokous osoit- 
tautui sekin järjen voitoksi. Va- 
littiin mieluummin laiha sovinto 
kuin lihava riita. 


Pertti Koväcs 

Odotusaika 


Suurta hämmennystä ja huo- 
lestumista — oikeistolaisissa leh- 
dissä on herättänyt nuorimman 
sivistyneistömme yhteiskunnalli- 
nen ja poliittinen herääminen, 
koska tämä herääminen on joh- 
tanut nuorimman sivistyneistön 
aktiiviseen toimintaan nimen- 
omaan ei-oikeistolaisissa ja suo- 
rastaan vasemmistolaisissa jär- 
jestöissä. Onhan oikeistolaisen 
ajattelun yksi tärkeimmistä dog- 
meista ollut, että ei-oikeistolai- 
sesti, vasemmistolaisesti ja eri- 
toten kansandemokraattisesti 
ajattelevat ihmiset ovat lähinnä 
somnambulisteja eli unissakäve- 
lijöitä. 

Suomalaisen Suomen = paki- 
noitsija Kalamies näkee tässä 
kehityksessä jonkinlaisen ”hei- 
luriliikkeen” vaikutuksen (Suo- 
malainen Suomi 8/1963). Hän 
yrittää halventaa nykyisen yli- 
oppilaspolven — yhteiskunnallis- 
poliittista aktiviteettia vertaa- 
malla sitä 1930-luvun ylioppi- 
laspolven AKS-läiseen innostuk- 
seen. ASS eli Akateeminen So- 
sialistiseura (Helsingin Yliopis- 

Muut lehdet 


ton Ylioppilaskunnan vaaleissa 
yllättävästi menestynyt ylioppi- 
lasjärjestö) on tietysti ainoas- 
taan pieni oppositioryhmä ver- 
rattuna AKSn diktatoriseen ryh- 
mään, mutta Kalamies on jo 
näkevinään, että aatteellinen 
heiluri ylioppilasmaailmassa on 
siirtymässä ääriasemasta toiseen. 
Ja tämä ääriasema on saavu- 
tettu silloin kun se ohjenuora, 
joka Kalamiehen mukaan ASSn 
toimintaa ohjaa, muuttuu hori- 
sonttitasosta —vertikaaliseksi ja 
kiertyy liian tiukasti laulajain 
laveasuisten kaulaan, kuten Ka- 
lamies asian kömpelöllä =ja 
mauttomalla kuvakielellään =il- 
maisee. 

Laveasuisilla laulajilla tarkoi- 
tetaan niitä kirjoittajia, jotka 
Ylioppilaslehdessä ovat osanneet 
”oikein huikeasti höläyttää kon- 
ventionaalisia arvokäsityksiä 
vastaan” ja jotka siis nyt ilmei- 
sesti ovat astuneet tai astumassa 
liian pitkän askelen vasemmalle. 

Emme tässä sen enempää ha- 
lua kommentoida Kalamiehen 
väitteitä ja ruveta kumoamaan 


hänen heiluriteoriaansa. Aivan 
samalla tavalla kuin ne porva- 
rilliset — poliittiset — teoreetikot, 
jotka yrittävät — omaa asiaansa 
ajaakseen — sulkea kuolleen 
ystävänsä Hitlerin ja kuolleen 
vihamiehensä Stalinin samaan 
Helvetin — osastoon, = uskottelee 
Kalamieskin, että jos kahdessa 
ilmiössä on yksi tai kaksi yh- 
teistä tekijää, niin ne ovat kaik- 
kiaan yhdenlaisia ilmiöitä. Jos 
ylioppilaiden — yhteiskunnallinen 
ja — poliittinen — aktivoituminen 


Konservatiivien ajattelua 


Uuden Suomen viime itsenäi- 
syyspäivän pääkirjoituksella oli 
otsikkona Muuttuva maailma. 
Tässä kirjoituksessa on — tosin 
ylimalkaisesti ja verhoillusti, ku- 
ten Uuden Suomen pääkirjoituk- 
sissa tapana on — esitetty joita- 
kin sellaisia ajatuksia ja näke- 
myksiä maailmasta, että ne tun- 
tuvat hahmottelevan jonkinlaista 
konservatiivista poliittista filoso- 
fiaa. 

Aluksi — todetaan — maailman 
muuttuminen ja sanotaan sen 
syyksi tekniikan nopea kehitty- 
minen; sen seurauksena ihmis- 
ten ulkoiset |elämänolosuhteet 
ovat muuttuneet, mutta myös 
heidän ajatustapansa ja katso- 
muksensa. 


1930-luvulla ilmeni AKSn voit- 
tokulkuna ja 1960-luvulla ilme- 
nee ASSn voittokulkuna, niin 
silloin ovat AKS ja ASS kaik- 
kiaan yhdenlaisia ilmiöitä. 

Ennen kuin nuora liian tiu- 
kasti kiertyy kaulaamme, meille 
on tiedossa hupaisa odotusaika: 
sillä yhä epäloogisemmiksi ja 
hullunkurisemmiksi = tulevat =il- 
meisesti muuttumaan oikeisto- 
laisten pakinantekijöiden todis- 
telut, yhä nukkavierummaksi 
heidän nokkeluutensa. 


Erityisen kiinnostavaa on Uu- 
den Suomen mielestä nyt panna 
merkille, ”ettei muuttumisen ja 
kehityksen linja suinkaan nou- 
data sitä suuntaa, jota nykyajan 
profeetat ja heidän opetuslapsen- 
sa ovat ennustaneet ja jatkuvasti 
ennustavat”. 

Keitä ovat nämä ”nykyajan 
profeetat ja heidän opetuslapsen- 
sa”? Epäilemättä Uusi Suomi 
tarkoittaa marxismin-leninismin 
perustajia ja edelleenkehittäjiä. 
Mitä nämä ”ovat ennustaneet ja 
jatkuvasti ennustavat” sellaista, 
jonka kehityksen kulku olisi 
osoittanut ja Uuden Suomen 
mielestä tulee osoittamaan vää- 
räksi, toteutumattomaksi? Sitä 
ei tietystikään sanota, sanotaan 

vain että ”tapahtuu itse asiassa 
aivan päinvastaista ja yllättä- 
vää”. Uuden Suomen onkin vii- 
sainta olla yrittämättä perustella 
tällaista väitettä, sillä sosialisti- 
sen leirin jatkuva voimistuminen 
ja sosialismin jatkuva leviäminen 
kapitalistisessa leirissä saattaa 
toki koko ajan häpeään kommu- 
nismin vastustajien iankaikkiset 
ennustukset sosialismin pikaises- 
ta tuhosta eikä niinkään ”nyky- 
ajan profeettojen ja heidän ope- 
tuslastensa? ennustuksia. Sitä 
paitsi on huomautettava, että 
marxismi-leninismi ei ole mitään 
profetoimista ja näkyjen näke- 
mistä, vaan yhteiskunnan olosuh- 
teita tutkimalla luotu teoria ke- 
hityksen kulusta; tällainen teo- 
ria ei tietenkään koskaan ole lo- 
pullinen ja valmis, ei varsinkaan 
enää silloin kun se itse on mitä 
voimallisimmin — vaikuttamassa 
kehityksen kulkuun. 

Uusi Suomi jatkaa väittämäl- 
lä, että kapitalistisessa ja kom- 
munistisessa maailmassa kum- 
massakin tapahtuu merkitsevää 
uudelleen muotoutumista. Por- 
varillisen yhteiskuntajärjestyksen 
maat ovat ”mikä enemmän mikä 
vähemmän kehittyneet sosiaali- 
siksi huoltovaltioiksi, mihin suun- 
taan meno kaikkialla jatkuu”. 
Toisaalta on ”kommunistisessa 
maailmassa tapahtumassa voima- 
kas differentioitumisprosessi, jon- 
ka tuloksia ei vielä selvästi voi- 
da nähdä, mutta jonka oireet 
kyllä jo poreilevat pinnassa”. 
Tietysti on totta, että sosialismin 
valtava nousu on pakottanut ka- 
pitalistiset maat puolustautumaan 
ja muuttamaan järjestelmäänsä 
vastustuskykyisemmäksi, — mutta 
eivät nämä hämäys- ja naamioi- 
misyritykset merkitse sitä, että 


50 


kapitalismin luonne olisi miten- 
kään muuttunut. Ja totta on 
myöskin se, että sosialistisen val- 
tioleirin muodostuminen ja so- 
sialististen valtioiden taloudelli- 
nen ja sivistyksellinen vahvistu- 
minen on luonut mahdollisuudet 
ja edellytykset ”differentioitumis- 
prosessille”, mutta aivan nurin- 
kurista on kuvitella, että tässä 
poreilisi "minkäänlaisia = oireita 
sosialismin —surkastumisesta =ja 
häviämisestä, niinkuin Uusi Suo- 
mi kai toivoo. Juuri se, että 
kummassakin leirissä koko ajan 
tapahtuu merkitsevää uudelleen 
muotoutumista, on osoitus ideo- 
logisen taistelun jatkumisesta ja 
kiihtymisestä. Osittain tämä joh- 
tuu siitäkin, että rauhanomaisen 
rinnakkainelon oppi on tuonut 
vastustajat toistensa tuntumaan. 
Sitten Uusi Suomi siirtyy kä- 
sittelemään kotimaan oloja. En- 
sin se tietenkin valittaa sisäisten 
riitojen kiihkeyttä ja valtionta- 
louden hoitajien kyvyttömyyttä, 
valtiollisen kypsyyden ja kasva- 
tuksen heikkoutta jne. Mikähän 
näitä sisäisiä riitoja eniten liet- 
soo? Ja ketkähän valtiontalou- 
den asioita ovat olleet hunnin- 
golle johtamassa? Jos Uusi Suo- 
mi kerrankin sanoisi asiat niiden 
oikeilla — nimillä, se joutuisi 
puhumaan ristiin ja sotkeutuisi 
näppärässä ajattelussaan kerta- 
kaikkiaan. Siksi se aina ja kai- 
kissa asioissa vain vihjailee. 
Kun se seuraavissa kappaleissa 
kompastellen — yrittää selvitellä 
”epäkypsyytemme” ja ”heikkou- 
temme” syitä, näkyy kyllä min- 
kälaista on Uuden Suomen ha- 
luama kypsyys ja voimakkuus. 
Se toteaa tekopyhästi, että it- 
sekritiikki ja -tarkkailu on vält- 
tämätöntä mutta — totta kai — 


”on edellytettävä sen tapahtuvan 
rakentavassa, yhteiskuntaa eteen- 
päin vievässä hengessä”. Tästä- 
hän ei kukaan ole eri mieltä, eri 
mieltä ollaan vain siitä mikä tuo 
mystinen rakentava ja yhteiskun- 
taa eteenpäin vievä henki on. 
”Häikäilemättömiin, kyynillisiin 
laskelmointeihin perustuva arvo- 
jen repiminen ei ole tervettä itse- 
kritiikkiä vaan itsetuhoa.” Min- 
kä arvojen? Tietenkin ”kansalli- 
sen itsenäisyyden ja vapauden 
sekä niiden puolustamiseen ja 
säilyttämiseen sisältyvien arvo- 
jen”. Nämä ovat ne arvot, jotka 
muuttuvassa maailmassa pysyvät 
muuttumattomina. 

Näin olemme päässeet uus- 
suomalaisen ja konservatiivisen 
ajattelun perille: ainoita yhteis- 
kuntaa rakentavia ja eteenpäin 


vieviä arvoja ovat ne, jotka si- 
sältyvät maan itsenäisyyden ja 
vapauden puolustamiseen ja säi- 
lyttämiseen. Näillä arvoilla on 
yhteinenkin nimitys: maanpuo- 
lustustahto. Sen repiminen ei ole 
tervettä itsekritiikkiä, vaan itse- 
tuhoa. Jos maan itsenäisyyden 
ja vapauden puolustamisella ja 
säilyttämisellä tarkoitettaisiin jo- 
takin muuta kuin varustautumis- 
ta ja valmistautumista sotilaalli- 
seen toimintaan, sitä ei tieten- 
kään kukaan vastustaisi. Mutta 
siitä yhteiskunnallisesta, poliitti- 
sesta, taloudellisesta ja sivistyk- 
sellisestä toiminnasta, joka todel- 
la puolustaisi maan itsenäisyyttä 
ja vapautta, konservatiivit eivät 
tahdo mitään tietää. Tämä toi- 
mintahan koituu heidän tuhok- 
seen. 

Koulutustako ? 


Kaikesta päättäen Suomi on 
merkittävä teatterimaa. Meillä 
näkee sangen korkeatasoisia esi- 
tyksiä, kuten ulkomaalaiset vie- 
raamme saattavat todistaa. Ja 
teatteriseurueita meillä on var- 
maankin enemmän kuin missään 
muussa maassa; joka kirkon- 
kylässä toimii näyttämökerho. 
Teatteri on koko kansan asia, 
ja Kansallisteatterin = ensi-illat 
juhlahetkiä. 

Ovatko asiat sitten todella 
niin hienosti, tuskinpa vain. Pää- 
kaupunkilaistenkaan esitysten 
taso kestää vain harvoin ver- 
tailun kansainvälisen huipputa- 
son kanssa; tosin erinomaisiakin 
esityksiä on, mutta ne ovat 
yleensä vain eräiden harvojen 
henkilöiden ansiota. Meillä on 
muutamia loistavia näyttelijöitä, 
mutta valtaosa ei ole vain mi- 
täänsanomatonta joukkoa, vaan 
kokonaan väärillä linjoilla: kah- 
lataan syvällä kliseenäyttelemi- 
sen rämeessä tai yksinkertaisesti 
ei välitetä ottaa työtä vakavasti 
ja tehdään sitten niin sanottuja 
tyyppejä, esimerkiksi siihen ta- 

Teatteri 


paan kuin Kansanteatterissa. 
Suomessa vaikuttaa pari hyvää 
ohjaajaa, mutta vain pari. Mel- 
kein kaikki maamme teatterien 
johtajat ovat, paitsi koulutta- 
mattomia, myös käytännön työs- 
sä osoittaneet olevansa paljolta 
vastuussa perin keskinkertaisesta 
tasosta omissa teattereissaan. 
Pelkkä asioiden valitteleminen 
on typerää, olosuhteita on pa- 
rannettava ja parannettava luon- 
nollisesti koulutuksen — avulla. 
Näyttelijäilmaisun uudistamiseen 
olisi ilman muuta kiinnitettävä 
huomiota, mutta vielä olennai- 
semmin tärkeää on ohjaajakan- 
nan parantaminen, sillä ohjaajan- 
työhön suorastaan kuuluu (var- 
sinkin nuorten) näyttelijöiden 
opettaminen tarpeen vaatiessa, 
ja hyvä ohjaaja voi tässä vai- 
kuttaa arvaamattomasti niin kuin 
Fino Salmelainen Tampereen 
Työväenteatterissa on osoittanut. 
Nykytilanteessa ohjaamisesta 
kiinnostunut henkilö voi yrittää 
hankkia pohjatietoja esimerkiksi 
kesäisin järjestettävissä teatteri- 
seminaareissa. Hän huomaa kui- 


tenkin pian, että ne ovat pakos- 
takin toivottoman suppeita ja 
yleensä tarkoitettu asiaaharras- 
taville täti-ihmisille. Jo paljon 
vakavampien tunnusten alla toi- 
mii Tampereen Draamastudio 
kaksivuotisine kursseineen, mutta 
sekin on ilmeisesti saanut liikaa 
vaikutteita massahenkisiltä kesä- 
seminaareilta. Draamastudio ei 
ole lainkaan vailla merkitystä, 
mutta tulevalle ohjaajalle se tar- 
joaa ainoastaan yhden kiireessä 
valmistettavan harjoitustyön ja 
senkin ilman = ohjausopetusta. 
Ylioppilasteattereilla on sen si- 
jaan enemmän mahdollisuuksia 
perehdyttää jäseniään teatteri- 
työhön. Niillä on, ja on ollut, 
olennaisen tärkeä tehtävänsä; 
ohjaajakoulutuksessa ne voivat 
auttaa, mutta vaikka olisivat 
hyviäkin amatööriteattereita, ne 
voivat vain auttaa, sillä koulut- 
tajia niiden piiriin ei ole jäänyt. 

Näyttää siis siltä, että vasta- 
perustettu = Teatterikorkeakoulu 
olisi juuri se laitos, jolla pitäisi 
olla ratkaisevat mahdollisuudet 
ohjaajiemme tason kohottami- 
seen. On sitäkin surkeampaa, 
että — Teatterikorkeakoulu = on 
alusta pitäen päättäväisesti oh- 
jattu aivan nurinkurisille lin- 
joille. Mitä järkeä on siinä, että 
teatterioppilaitos on siinä mää- 
rin yliopiston alainen kuin Teat- 
terikorkeakoulu? Mitä tekemistä 
riaatteelliset ratkaisut riippuvat 
tietysti siitä, millaiseksi ko. kou- 
lun johtoporras on järjestetty. 
yliopistolla on teatterin kanssa? 
Oppilaille halutaan antaa vank- 


ka yleissivistys, siitähän on ky- 
symys. Mutta ei kai yleissivis- 
tystä sillä saavuteta, että oppi- 
laat pannaan tenttimään kym- 
menittäin pintapuolisia, populää- 
rejä kursseja Helsingin Yliopis- 
tossa. 

Teatterikorkeakoulun oppilas- 
ainekselta pitäisi edellyttää 
kiinnostusta —yleissivistyksellisiin 
asioihin, ennen kaikkea taiteisiin 
yleensä sekä yhteiskunnallisiin 
asioihin, sen sijaan että vaadi- 
taan ulkolukua esimerkiksi suo- 
men kielen tenttiin (varsinkin 
kun se nykyisin tapahtuu käy- 
tännön teatterityön ja ohjaaja- 
koulutuksen kustannuksella). Pe- 
riaatteelliset ratkaisut riippuvat 
tietysti siitä, millaiseksi k.o. kou- 
lun johtoporras on järjestetty. 
Onhan se nyt koomillista, että 
teatterioppilaitosta johtaa tiettä- 
västi kollegi, jonka jäsenistä 
puolet on Helsingin Yliopiston 
professoreita ja jonka puheen- 
johtajallakaan ei ole teatteri- 
pätevyyttä enempää kuin mitä 
teoreettisen filosofian professuu- 
ri hänelle suo. 

Teatterikorkeakoulun perusta- 
minen oli tärkeä tapahtuma, 
mutta pelkkä perustaminen ei 
vielä riitä. Koulu tarvitsee ko- 
konaan toisen, teatterikeskeisen 
lähtökohdan, oman studion tai 
tutkimuslaboratorion ja suuret 
määrät — ennakkoluulottomuutta 
sekä — ohjelman — suunnittelussa 
että opettajien valinnassa. On 
hammaslääkärikoulutuskin = siksi 
tärkeä asia, ettei sitä saa suun- 
nitella teologian professori. 

Päven och judefrägan 


Det är mera sällan Svenska 
teatern tagit upp pjäser som 
behandlat —väsentliga problem. 
Med väsentligt problem avser 
jag ett sädant som berör varje 
enskild person i den situation 
som nu räder sä, att han tar 
lärdom eller intryck för morgon- 
dagen, vilket betyder, att han 
i en ny konkret situation kan 
handla mänskligt riktigt. Hur 
t.ex. kunde sex miljoner judar 
mördas under naziregimen? Kun- 
de detta ha hindrats? Dessa 
frägor är väsentliga för oss, ty 
vi tror inte mera, att de värsta 
brott inte kan fä sin upprepning 
i vär värld. Den enskilda män- 
niskan kan fortfarande lasta sitt 
ansvar pä dem som gett ordern. 
Den enskilda kan fortfarande 
säga: ”Jag hade inget val. Jag 
har inget val. Jag mäste lyda 
order, liksom det alltid sagts, 
när det system man lyder tvingat 
till omänsklighet”. 

Rolf Hochhut, en tysk för- 
fattare, har skrivit en pjäs om 
judeförföljelserna som väckt dis- 
kussion i alla länder där den 
tagits upp hittills, bl.a. i Tysk- 
land, Sverige, Israel och Fin- 
land. Pjäsen heter Ställföreträ- 
daren och kommer upp pä Kan- 
sallisteatteri i mars. Den be- 
handlar inte skuldproblemet i 
Nazityskland pä ett sätt som 
t.ex. filmen om Närnbergrätte- 
gängen. Den tar inte upp 
bödelns, hantlangarens skuld, 
den behandlar alla de i morden 
medverkandes andel. I Sz4ll- 
ltöreträdaren dras obarmhärtigt 

fram i ljuset alla som jämnade 
vägen för nazismens vansinne. 
Den katolska kyrkan i Rom som 
slöt ett konkordat med nazister- 
na 1933 (när de som mest be- 
hövde stöd) ingrep aldrig mot 
judeförföljelserna trots att de 
var välkända. Hur kyrkans kär- 
lekslära sviker när den egna 
kyrkans fördel stär pä spel, det 
är i all korthet huvudtemat i 
Hochhuts pjäs. 

Det är bra att Svenska teatern 
reserverade och fick den här 
pjäsen. Pä dess scen har man 
sett (eller avstätt frän att se) 
sä mänga likgiltiga grannläts- 
pjäser att man redan börjat ge 
upp hoppet om att t.ex. fä se 
den framstäende skädespelaren 
Frik Lindström i givande nu- 
tidspjäser. Han har nu pävens 
roll i Ställföreträdaren. 

Hochhuth skrev Ställföreträ- 
daren efter ytterst grundliga för- 
studier. Han utgär nämligen frän 
öden, som upplevats av existe- 
rande personer. Varje roll har 
alltsä haft sin motsvarighet i 
verkligheten. Grundligheten och 
sanningslidelsen har gjort att 
pjäsen i sitt ursprungliga skick 
varit mycket läng. Pä Svenska 
teatern har man i stort sett följt 
västberlinaren Erwin Piscators 
uppläggning av pjäsen för scenen 
och förkortat den till knappa tre 
timmars speltid. 

Att referera innehället i Ställ- 
Jöreträdaren är inte möjligt i 
detta sammanhang. Det lönar 
sig att se den själv, om man 
har möjlighet. Jag vill närmast 


päminna om reaktionerna sedan 
premiären, isynnerhet om hur 
man reagerat pä den bild som 
ges av päven Pius XII. Bland 
finlandssvenskarna finns som be- 
kant en grupp romerskkatoliker, 
rikligast representerad bland de 
s.k. kulturpersonerna. De har 
protesterat och ocksä fört sin 
protest ut i offentligheten. 

Och intet ont i det att man 
protesterar öppet. = Protesterna 
verkar bara svagt underbyggda. 
Taktiken förefaller att vara den, 
att Hochhut anklagas för bristan- 
de kännedom om pävens person- 
lighet och därmed för bristande 
objektivitet pä denna punkt. 
Därmed — skulle —ocksä = hela 
pjäsens värde sjunka alldeles 
katastrofalt, menar man. 

I verkligheten är inte Pius 
XII som person det viktigaste 


i pjäsen. Det viktigaste är 
avslöjandet av den katolska 
kyrkans andel i judeför- 


följelserna och andra 
asiktsförföljelser. Pä- 
ven =tillät som den katolska 
kyrkans = överhuvud att judar 
transporterades t.o.m. frän Rom 
till Auschwitz. Han protesterade 
inte ens mot detta och ännu 
mindre mot att judarna fängsla- 
des i Tyskland, Frankrike osv. 
Hitlers sändebud vid Vatikanen 
skriver den 28 oktober 1943: 
”Päven har inte lätit övertala 
sig till nägra demonstrativa ytt- 
randen mot borttransporteringen 
av judar — — — Trots att han 
mäste räkna med att hans häll- 
ning kommer att klandras av 
vära motständate, har han ocksä 
i denna vanskliga fräga gjort 
allt för att inte försämra rela- 


tionerna till den tyska regerin- 
gen.” 

Citatet talar för sig själv. I 
pjäsen betonas ocksä varför den 
katolska kyrkan hade ett sam- 
arbete med Tyskland. Det heli- 
ga korstäget mot bolsjevismen 
skulle stödas. Att nägra miljoner 
judar mördades skulle ju vara 
ett ringa pris om civilisationens 
fiende kunde krossas. Det skor- 
rar alltsä i vära öron när vi hör 
en finlandssvensk katolik säga: 
”En spontan akt av kärlek är 
icke alltid det största och bästa. 
Det är större att undertrycka 
den, om man i annat fall bringar 
sin nästa död och ofärd. Detta 
betyder inte att Pius XII alltid 
skulle funnit de rätta vägarna, 
men ingen som känt honom kan 
betvivla hans goda vilja och ly- 
hördhet för mänskligt lidande.” 
(Jarl Gallen i Hufvudstadsbladet 
12.12). 

Katolska kyrkan tiger om sina 
insatset under andra världs- 
kriget och vill att andra ocksä 
skall tiga. Inte heller berättar 
den om sina insatser under in- 
bördeskriget i Spanien. Den 
publicerar ingen statistik om hur 
mänga som där mördades med 


dess = benägna medverkan (i 
Hochhuts pjäs nämns siffran 
300 000). 


Ställföreträdaren är en pjäs 
som skjuter ansenliga häl i den 
mur av ofelbarhet som päve- 
kyrkan vill omge sig med. Den 
första och viktigaste egenskapen 
hos denna världens rikaste insti- 
tution har tvärtom varit dess 
oföränderlighet alltsedan inkvi- 
sitionens dagar. 


gunnar fuss 


55 


Edistyksellisiä kulttuurijärjestöjä 


Kirja'lija- ja taiteilijaryhmä Kiila 


Kiila on perustettu vuonna 1936 
”sotaa ja fasismia vastaan”. Sodanai- 
kaisen lamaannuksen jälkeen on toimin- 
ta jatkunut vilkkaana. Jäsentilaisuuk- 
sissa käsitellään ajankohtaisia kysymyk- 
siä eri taiteenalojen ja kulttuuripolitii- 
kan alalta. Näiden lisäksi seura järjes- 
tää yleisötilaisuuksia, joissa aiheet ovat 
laajempia, alustajina on käytetty asian- 
tuntijoita ryhmän piiristä sekä myös 
ulkopuolelta. 

Kiila on julkaissut runoantologioita 
ja kirjallisia albumeita sekä jäsentensä 
teoksia. Myös ryhmän kuvaamataiteili- 
jat ovat järjestäneet yhteisiä näyttelyitä. 
Tällä hetkellä on ryhmällä n. 100 jä- 
sentä. Puheenjohtajana on viime aikoi- 
na toiminut Ywe Jalander. Ryhmän toi- 
minnasta kiinnostuneet voivat kääntyä 
sihteerin taiteilija Paavo Kauramäen 
puoleen, puh. 767 003. 


Kulttuuritalon Kuvataidepiiri r.y. 


Helsingissä — toimiva Kulttuuritalon 
Kuvataidepiiri on perustettu itsenäisenä 
kerhona v. 1958. Kerho järjestää Kult- 
tuuritalolla piirustusiltoja joka torstai 
klo 18-21 K-salissa ohjaajana taiteilija 
Sven Olof Westerlund sekä maalaus- 
tunteja joka sunnuntai klo 11-16 G- 
salissa ohjaajana taiteilija Antti Vuori. 
Kerhossa ovat aikaisemmin opettaneet 
mm. taiteilijat Tapio Tapiovaara, Mauri 
Faven, Lauri Ahlgren, Sven Grönvall, 
Mauri Heinonen, Eelis Kankkunen. Ke- 
säisin on kerholla ollut maisemamaa- 
lauskursseja. Viiden vuoden aikana se 
on järjestänyt 13 taidenäyttelyä sekä 

pitänyt joka vuosi yleisölle tarkoitettuja 
taideluento- ja keskustelutilaisuuksia. 
Kuvaamataiteesta kiinnostuneet pääsevät 
mukaan joko ilmoittautumalla jossain 
kerhon tilaisuudessa tai soittamalla tai- 
teilija Paavo Kauramäelle, puh. 767 003. 


Progress 


Progress on v. 1961 perustettu suo- 
menruotsalainen yhdistys, jonka tunnuk- 
sena on ”taisteleva humanismi”. Yh- 
distyksen päämääränä on saada kaikki 
suomenruotsalaiset kulttuurista kiinnos- 
tuneet henkilöt edistykselliseen, kansan- 
läheiseen toimintaan kaikilla kulttuurin 
aloilla. Se on järjestänyt esitelmä- ja 
keskustelutilaisuuksia sekä = jäsenistön 
piirissä että julkisesti. Suurimman kuu- 
lijakunnan kokosi yhdistyksen viimei- 
sin tilaisuus aiheesta ”Kansalaissota ja 
suomenruotsalaiset”, jonka tohtori Jo- 
hannes Salminen alusti. 

Progress ei ole halunnut rajoittaa 
toimintaansa ainoastaan Helsinkiin, vaan 
seura on järjestänyt tilaisuuksia muual- 
la Suomessa, erityisesti Pohjanmaalla. 
Yhdistyksen nimeä kantava, nyt vuo- 
den ajan ilmestynyt julkaisu antaa myös 
mahdollisuuden saada taistelevan hu- 
manismin äänen kuulumaan laajem- 
malle. 

Yhdistyksen — puheenjohtajana toimii 
taiteilija Sven Grönvall. Progressin toi- 
minnasta kiinnostuneet henkilöt saavat 
haluamiaan tietoja puheenjohtajalta tai 
sihteeriltä, Eva Wichmanilta, — puh. 
885 694. Lehden tilaukset, 3 mk vuo- 
sikerralta, voidaan lähettää Progressin 
postisiirtotilille 128 265, osoite Liuske- 
tie LOKA 3. 


Helsinki 1964. Kustannusosakeyhtiö Yhteistyön kirjapaino 

